PAZIFIKOKO ZABOR UHARTEA - AXIERREN TXOKOA\nGOOGLE-K GIDARIRIK GABEKO KOTXEAK SORTUKO DITU\nBy aalkorta01 in Berria, Birziklapena\nBerriemailea: Igotz Iturregi\n1997an, Charles Moor ozeanografoak ustekabean topatu zuen kontinente berria Ozeano Barean.\nMoor-ek eta bere tripulazioak, belaontzi-lasterketa batetik bueltan ibilbide ezezaguna hartzea erabaki zuten. Marinel gehienek, ozeanoko zonalde hura saihestu egiten zuten, haize gutxi zegoelako. Moor eta bereak handik pasatu zirenean, Hawaitik 1.000km-tara (iparralderantz) beste kontinente baten tamainako zabor uharte bat topatu zuten.\nIzenak dioen bezala, zaramaz osatutako uhartea da. Uharte hau ez da sateliteetatik edo hegazkinetatik ikusten, ur azpian dagoelako hondakin gehiena. Batzuek esaten dute Texas-en tamainakoa dela, gutxi gora behera, 700.000 km2; beste batzuk, ordea, 15.000.000. km2 dituela esaten dute, hau da, AEB (Amerikako Estatu Batuak) bi aldiz.\nMoor-ek bi aste iraun zituen zabor guzti horren artean, hainbeste zabor haraino nola heldu zen galdezka. Hori aztertzeko Algarita Marine Research fundazioa sortu zuen. Lortu zuen erantzuna: Ipar Amerika eta Japonia artean, hau da, Ozeano Pazifikoan, espiral formako itsas korronte handia dago. Horren ondorioz, Ozeano Pazifikora isuritako zabor guztiak, hamar urtez daude biraka, korronte horretan, uharte horretan betiko finkatu arte.\nNire ustez, honek erakusten digu zein garrantzitsua den plastikoa birziklatzea, oso material kutsakor eta iraunkorra delako.\nMaider2A on 2015-01-19 at 19:44\nBerri hau aukeratu dut, oso interesgarria delako zabor “uharte” horren sorrera. Ez da bidezkoa itsas animaliek zabor hori jasatea, gizakiok zerbait egin beharko dugu zaborra Ozeano Pazifikoan ez pilatzeko. Adibidez: zaborra zakarrontzira bota eta ez lurrera, birziklatu, erreketara edo ibaietara zaborrik ez bota… Deigarria iruditu zait, zaborrezko uharte hori, oso handia dela eta inork ez duela ikusi Moor-en aurretik, ezin delako ez hegazkinez ezta satelitez ikusi.\nBerri honek esaten du, zabor gehiena ur azpian dagoela baina zaborrak normalean flotatu egiten du. Orduan zer zabor mota gelditzen da ur azpian?Zergatik gelditzen da ur azpian?\nEneko on 2015-01-25 at 12:19\nBerri hau aukeratu dut ez zaidalako bidezkoa iruditzen guk hainbat zabor itsasora botatzen egotea eta geroago espiral formako korronte baten bidez, zabor hori “uharte” edo “kontinente” bat bilakatzea eta zonalde horretako animaliei, haien jatorriko naturako eremua kentzea.\nEspiral formako korronteak sortzen badira japonia eta amerika tartean eta zaborra kanal horretatik pasatzen bada, epiral formako korronteak ez zuen zaborra itsasoko hondora arrastatuko , korrontearen formarengaitik eta indarrarengaitik?\nMaialen Fernandez 2A on 2015-01-25 at 16:07\nBerri hau aukeratu dut birziklapena gai interesgarria iruditu zaidalako betidanik eta gaur arte ez nekien munduan hainbeste zabor isurtzen dugula itsasora eta horrek honelako ondorioak ekar ditzakeela. Izenburua irakurtzean oso arraroa iruditu zait baita ezinezkoa ere, zabor kantitate handia behar delako tamaina horretako zabor uharte bat lortzeko. Nire galdera hau da:\n– Zuk esan duzu hondakinak ur azpian zeudela, beraz, nola jakin zuen Charles Moor-ek hondakin uharte baten gainean nabigatzen zebilela?\nIgotz on 2015-01-28 at 17:46\nItsas azpian dago zabor GEHIENA, baina ez guztia, eta bueltan zihoazenean itsas gainean zegoen zaborrarekin topatu ziren. Beraiek ez zekiten nola sortu zen hura eta gehiago zegoen ere ez, orduan inbestigatzen hasi zen eta konturatu zen azpian goian zegoena baino zabor gehiago zegoela.\nEspero dut onekin zure galdera erantzun izatea.\nMaialen LLona 2B on 2015-01-29 at 18:22\nBerri hau auketaru dut, etikan ingurumenaren buruz ari garelako hitz egiten eta interesgarria iruditu zait, gizakiak gai garelako, guk sortutako hondakinekin, uharte bat sortzeko. Askotan hondartzetan, zabor asko ikusten ditut eta txarto iruditzen zait, itsasoko animaliak (arrainak, itsas txakurrak, baleak, izurdeak…) kaltetu egingo direlako. Esaten da, uharte hau ez dela egiazkoa eta zurrumurruak bakarrik direla. Baina egia bada?Zabor uharte gehiago egongo dira, eta guk ez gara konturatu?Egia bada, zeozer egiten hasi beharko ginateke hau murrizteko eta gutxiago kontaminatzeko.\nAxier Sukunza Alkorta on 2015-01-30 at 08:27\nMaialen Fernandez 2A on 2015-02-01 at 17:08\nNire sarrera luzatzeko:\nBerri hau aukeratu dut, etikan ingurugiroari buruzko lan bat egiten ari garelako eta informazioa bilatzen nengoenean, gai berdinari buruzko informazioa aurkitu nuelako. Oso deigarria iruditu zitzaidan baina ez nion kasu askorik egin. Berri honen izenburua irakurtzerakoan oraindik interesgarriagoa iruditu zait. Jatorrizko artikulura joan naiz eta bertan informazio gehiago aurkitu dut; adibidez, nik ez nekien zaborrak nondik zetozen eta orain badakit edo eta munduan 100 milioi tona plastiko ekoizten direla urtean eta % 10 inguru itsasora joaten direla. Nire ustez hau guztia gertatzen ez jarraitzeko irtenbide bat bilatu beharko genioke; hala nola, plastikoak eta zabor guztiak birziklatzea eta zaborrak itsasora ez isurtzea.


6 km inguruko luzera duen bizikleta-erreia da. Erromoko Makaletako Etorbidetik Sopelako Landaluze auzoraino iristen da, Berangoko udalerritik igaro ondoren.\nBidegorria Jolaseta eta Fadura kiroldegien eta Getxo Kirol Klubaren futbol-zelaiaren ondotik igarotzen da. Ondoren, BI-634 errepidearekin paralelo doa Larrabasterrako sarrerako biribilguneraino, Berango zeharkatu ondoren. Biribilgunera iritsi aurretik, bidegorria ezkerrera desbideratu eta Landaluze auzora iristen da, Barinatxeko hondartzaren inguruan. Puntu honetan, bi aukera ditugu: Larrabasterrako hirigunera abiatu biribilgunetik jaisten den bidegorria hartuta, edota Arrietara eta Atxabiribilgo hondartzetara jarraitu, bidegorritik hurrengo biribilguneraino jarraituta. Puntu honetan gaudela, Atxabiribil kaletik jarraituko dugu izen bereko hondartzan dagoen aparkalekuraino.\nGaur egun, Getxoko udalerriak 17 km-ko bizikleta-bideen sare bat du, eta sare hori 32 km-ra zabaltzeko asmoa du, 2012-15eko Bidegorri Plan Bereziaren barruan. Gainera, bizikleten mailegu-zerbitzu bat dago, Getxobizi izenekoa, udalerriaren barruko joan-etorriak bizikletaz egiteko aukera sustatzeko.\nUribe Kostako mankomunitateak BIZIMETA izeneko bizikleten mailegu-sistema jarri du herritarren zerbitzura, hiriarteko garraio-sistema ekologiko bat sustatzeko. Bizikleta estandarrak ez ezik, bizikleta elektrikoak alokatzeko aukera ere badago, erregaien prezioari eta kutsadurari aurre egiteko alternatiba gisa.\nGetxo, Berango, Sopela\nAutobusa: Romoraino (Getxo): zenbait autobus-linea: A2151, A3338, A3422 eta A3471. Geltokia: Avanzada, 11. Bidegorriaren hasieraren alboan.\nSopelanaraino: Bilbotik, Leioara edo Getxora joan beharko gara, eta, bertan, Bizkaibuseko A3451. linea hartu beharko dugu: Areeta-Armintza. Larrabasterrako metro-geltokiaren inguruan dago autobus-geltokia.\nMetroa: Gobelako geltokia (Romo). Plentziako hiribildua kaletik jarraituko dugu Avanzadarantz.\nLarrabasterrako geltokia. Landaluzera joateko, Arrietara hiribidea hartuko dugu, eta, Arnabarretik igaro ondoren, ezkerretara joko dugu Landaluzera joateko.\nRomoraino (Getxo): A-8 autopistan, Leioa/Getxo irteera hartuko dugu. BI-637 errepidetik jarraituko dugu Leioa/Getxo/Plentziarantz, harik eta Getxora iritsi arte. Gero, Artatzatik igaro ondoren, artez-artez jarraituko dugu Avanzadatik, harik eta Makaletako etorbidera iritsi arte.\nLandaluzeraino (Sopelana): A-8 autopistan, Leioa/Getxo irteera hartuko dugu. BI-637 errepidetik jarraituko dugu Leioa/Getxo/Plentziarantz, harik eta Hego Sopela/Hondartzak irteerara iritsi arte. Orduan, BI-634 errepidea hartuko dugu Sopelanan sartzeko lehenengo biribilguneraino, eta, bertan, ezkerretara egingo dugu Landaluzera iristeko.\nGetxo- Berango- Sopela.Track GPX formatuan (24,46 KB)\nGetxo- Berango- Sopela.Track kmz formatuan (4,91 KB)\nSopela, mugikortasun iraunkorra (1,97 MB)


Berangoko Udala - Konpostatu zuk zeuk\nKonpostatu zuk zeuk\nORAINDIK EZ DUZU KONPOSTAGAILURIK ZURE ETXEAN? ANIMATU ETA LORTU BAT!\nOrtua edo lorategia duten etxebizitzei zuzenduta, Berangoko Udalak konposta egiteko beharrezko materialak banatuko ditu dohainik (konpostagailuak agortu arte).\nEra honetan, etxeko hondakin organikoak aprobetxatuz, kalitatezko abonua lortu daiteke.\nIZENA EMATEKO edo informazio gehiago lortzeko, jar zaitez kontaktuan ondorengo korreo elektronikora idatziz: agenda21.berango@uribekosta.org\nGure gizarteak aurre egin behar dion erronketariko bat hondakinen kudeaketa da. Egunero, gure bizitzeko era eta kontsumo ohituren ondorioz, geroz eta hondakin gehiago sortzen dugu, eta beraz, konponbideak bilatzea eta ingurumenarekin jasangarriak diren tratamendu egokiak garatzea geroz eta zailagoa da.\nGure zabor poltsa aztertzen badugu, gutariko bakoitzak, eguneko, batez beste kilo 1 zabor sortzen ditugula konturatuko gara; horietarik, pisuaren %40a konposta lortzeko birziklatu daitezkeen hondakin organikoak dira.\nLorategi edo ortua duten etxeek, konpostajearen bidez organikoa etxean bertan kudeatu dezakete.\nMateria organikoarekin konposta egitea, herrietako hondakinen prebentziorako eta ingurumena zaintzeko ekintza oso baliagarria eta garrantzitsua da. Materia organikoa jatorrian kudeatu daitekeelako. Horrela, bildu, garraiatu eta instalazioetan kudeatu beharreko hondakinen kopurua murriztu egiten da.


Lointek Gernika Bizkaia hamar puntuko aldeagaz nagusitu da Tenerifen - Busturialdeko Hitza : Busturialdeko Hitza\nLointek Gernika Bizkaia hamar puntuko aldeagaz nagusitu da Tenerifen\n2019-2020 denboraldian, Endesa Ligan lortzen duen hamabigarren garaipena da talde gernikarrarentzat.\nLehen itzulian 78-80 nagusitu zen talde kanariarra, Malosten. Argazkia: Gernika KESB.\nEurokopan ez ezik, Endesa Ligan ere garaipenak pilatzen jarraitzen du Lointek Gernika Bizkaiak. Atzo arratsaldean Tenerifen lehiatu zuen 16. jardunaldiari dagokion partidua, eta Ciudad de la Laguna Teneriferi 62-72 irabazi zion. Denboraldi honetan talde gernikarrak ligan lortzen duen hamabigarren garaipena da.\nJoanekoan talde kanariarrak eman zuen ezustekoa Malosten; bi puntugatik (78-80) nagusitu zen. Baina, atzo ez zuen hutsik egin Loinekek. Sendotasuna erakutsi zuen, eta hasieratik bukaerararte etxeko taldea baino aurrerago aritu zen. 5-10 puntuko errenta eduki zuen momentu askotan, eta hirugarren laurdenean, hirukoei esker aldea nabarmenagoa izan zen. Egueneko Eurokopako etxeko partiduan Naiara Diez kapitaina izan zen partidua hautsi zuena, eta atzo, berriz, Juana Molinak hartu zion lekukoa, hirugarren laurdenean erakustaldia emanda.\nAtzean sendo eta kontraerasoan ere txukun hasi zuen norgehiagoka Lointek Gernika Bizkaiak. Berak ezarri zuen erritmoa, eta defentsan aurrea hartuta, erroboteko lanagaz eta defentsako aldaerekin aurkaria bere kantxan deseroso sentitzea lortu zuen. 11 puntuko aldeagaz (11-22) amaitu zuten lehen laurdena.\nTraore etxeko jokalaria kantxaratuta, Tenerifek erasoko jokaldiak hobetu zituen. 19-24ko markagailuagaz zeudela, Mario Lopez entrenatzaile gernikarrak partidua gelditu zuen. Lehen lerroan estutzen hasi ziren etxekoak. Aldea murrizten ari ziren, eta Lointekekoek erantzun beharra eduki zuten. Berriro ere talde lana giltzarria izan zen, eta jokaldi biziei esker, errentari eutsi zioten. Bigarren laurdenean, aipatzekoa izan zen Milic-en lana. Bosniarrak defentsan zein erasoan daukan kalitatea agerian utzi zuen; jokaldi ikusgarriak burutu zituen. Lehen zatian 14 puntu eta 4 errebote pilatu zituen (21 puntu eta 10 errebote partiduan).\nSei puntuko errentagaz (31-37) amaitu zuten lehen zatia, eta hirugarren laurdenean, zonakako defentsari eutsi zion talde kanariarrak. Bigarren zatia hasi eta bi minutura, Ocetek kantxa utzi behar izan zuen min hartuta. Horrek Lointeken jokoan eragina izan zuen. Atkinson Tenerifeko jokalaria da ligan saskiratze gehien dituena, eta hura geratzea ez da erraza. Hala ere, talde gernikarrak markagailuan aurretik jarraitu zuen. Hain zuzen, 45-58ko markagailuagaz sartu ziren azken laurdenera. Baina, Lointekekoek bazekiten ezin zutela partidua irabazitzat jo. Ez zen loak hartzeko momentua, eta amaierara arte erne mantendu ziren. Defentsan sendo jarraitzea behar-beharrezkoa zen, eta hala egin zuten. Azken minutuetan, erasoan ez zuten jokaldi ikusgarririk burutu, baina, hala ere, hamabost puntuko errenta lortu zuten. Etxeko taldeak ere ekinean segitu zuen, eta horri esker, hamar puntura ere jarri zen (50-60), baina, egindako ahalegina ez zen nahikoa izan.\nLaugarren. Emakumezkoen Ligaren sailkapenean laugarren postuan dago Lointek, 28 puntugaz, eta puntu kopuru bera dauka Valencia BC hirugarrenak. Puntu bakarreko aldea daukate Spar Citylif Girona bigarrenarekiko, eta Perfumerias Avenida liderrak 30 puntu ditu.


Industria eta merkataritzan euskara bultzatzeko laguntzak\nSubvenciones para fomentar el uso del euskera en empresas y establecimientos comerciales.\nERROTULUAK ETA IRUDI KORPORATIBOA daraman materialak euskara hutsezkoak badira: kostuaren %75, 400 euroko mugapean.\nElebietan badira: kostuaren %30, 165 euroko mugapean.\nWEBGUNEAK: Euskara hutsezko webguneak, edota eleanitza izanda, lehen orrian euskarazkoa lehenetsita:, kostuaren %50, 450 euroko mugapean.\nEleanitza izanda, euskarazkoari, gutxienez beste hizkuntzetan eman zaion adinako tratamendua emanda, baina lehen orrian euskarazkoa lehenetsi gabe, kostuaren %30, 300 euroko mugapean.\nPROGRAMA INFORMATIKOAK.: euskara hutsezkoa badira kostuaren %50ekoa izango da, 300 euroko mugapean.\nEle bietan badira, kostuaren %30, 180 euroko mugapean.\nIrudi korporatiboa daraman kanpoko erabilerako dokumentazio eta materialagatik, eta webgune eta progra informatikoengatik xedaturiko diruaguntzak hamar urteko epealdianbehin bakarrik jaso ahal izango dituzte enpresek.\nEsketzaileek bete beharreko berariazko baldintzak.\nAndoainen kokatuta egotea.\nGastua egiten den unetik dirulaguntza eskatzen den unera arte sei hilabeteko epea pasa ez izana.\nErrotuluak ongi idatzita izatea.\nIzen berezi, toponimo, akronimo eta abizenak soilik adierazten dituzten errotuluek ez dute dirulaguntzarik jasoko.\nEuskaraz eta beste hizkuntzetan egindakoen kasuan, euskara gutxienez gaztelaniaren neurri berean erabiltzea, eta euskarazko testuari lehentasuna ematea.\nKontuan hartuko da jendeak irakurtzeko moduan jarrita dauden kartel eta seinaleztapenak ere euskaraz edota bietan idatzita egotea.\nE905 Industria eta merkataritzan euskararen erabilera bultzatzeko laguntzak\nEskaera eredu normalizatuan.\nDirulaguntza eskatzen duenaren NAN edo enpresaren IFZ fotokopia.\nEgindako gastuen faktura konpultsatuak.\nErrotuluen kasuan, jarrita dagoela frogatzen duen argazkia.\nAurreikusitako epea: Hilabete\nLegezko gehienezko epea: 3 hilabete\nEuskara sustatzeko jardueretarako dirulaguntzen emakida araupetzen duen berariazko ordenantza\nDirulaguntzak ematea arautzeko Udal Ordenantza.\nEskaera eta gainontzeko agiriak aurkeztu.\nEuskara Teknikariaren txostena, non baloratuko duen dirulaguntza dagokion eta ze baldintzatan.\nZinegotzi Ahaldunaren ebazpena eskatutako dirulaguntza onartuz edo ukatuz.\nUdal kontu hartzailetzatik luzatuko da ordainketa agindua onartutako dirulaguntza zenbatekoarekin.\nAlkateak edo Zinegotzi Ahaldunak\nIrudi korporatiboa daraman kanpoko erabilerako dokumentazio eta materialagatik eta web orri eta programa informatikoengatik xedaturiko dirulaguntzak 10 urteko epealdian behin bakarrik jaso ahal izango ditu enpresak.


Talensac - Wikipedia, entziklopedia askea.\nArmand Bohuon (en)\n48°06′32″N 1°55′34″W / 48.1089°N 1.9261°W / 48.1089; -1.926148°06′32″N 1°55′34″W / 48.1089°N 1.9261°W / 48.1089; -1.9261\nBreteil, Montfort-sur-Meu, Cintré, Iffendic, Monterfil, Mordelles eta Le Verger\n2.489 (2019ko urtarrilaren 1a)\n1.276 (%51.3) 1.212 (%48.7)\nTalensac Bretainiako udalerri bat da. Administraiboki Frantziako Ille eta Vilaine departamenduan dago Bretainia eskualdean. 2013an 2317 biztanle zituen.\n2007an udalerrian erroldatutako biztanleak 2.333 ziren. Familiak 868 ziren, horien artean 179 pertsona bakarrekoak ziren (104 bakarrik bizi ziren gizonak eta 75 bakarrik bizi ziren emakumeak), 278 seme-alabarik gabeko familiak ziren, 363 seme-alabak dituzten bikoteak ziren eta 48 seme-alabak dituzten guraso-bakarreko familiak ziren.\n2007an 937 etxebizitza zeuden, 876 familiaren etxebizitza nagusia ziren, 22 bigarren erresidentzia ziren eta 39 hutsik zeuden. 882 etxeak ziren eta 42 apartamentuak ziren. 876 etxebizitza nagusietatik 717 bere jabearen bizilekua ziren, 151 alokairuan okupaturik zeuden eta 7 doan lagata zeuden; 10 etxek gela bat zuten, 56 etxek bi zituzten, 116 etxek hiru zituzten, 169 etxek lau zituzten eta 525 etxek bost zituzten. 712 etxebizitzek parking plaza bat zuten azpialdean. 305 etxetan auto bat zegoen eta 533 bi edo gehiago zeuden\nPopulazio piramidea de Talensac el 2009 .\n2007an lan egiteko adina zuten pertsonak 1.573 ziren, horien artean 1.206 aktiboak ziren eta 367 inaktiboak ziren. 1.206 pertsona aktiboetatik 1.148 lanean zeuden (609 gizon eta 539 emakume) eta 58 langabezian zeuden (26 gizon eta 32 emakume). 367 pertsona inaktiboetatik 151 erretiraturik zeuden, 125 ikasten zeuden eta 91 "bestelako inaktibo" gisa sailkaturik zeuden.\n2009an Talensac udalerrian 870 unitate fiskal zeuden, 2.376,5 pertsonek osaturik. Pertsona bakoitzeko diru-sarrera fiskalaren mediana 19.051€ zen.\n2007an zeuden 62 komertzioetatik, 2 janari enpresak ziren, 15 eraikuntza enpresak ziren, 11 ibilgailuen saltze eta konpontze enpresak ziren, 1 garraio enpresa zen, 2 ostalaritza eta jatetxe enpresak ziren, 1 informazio eta komunikazio enpresa zen, 3 finantziazio enpresak ziren, 1 higiezinen enpresa zen, 11 zerbitzu enpresak ziren, 10 administrazio publikoko enpresak ziren eta 5 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 19 zerbitzu publikoetatik, 3 ibilgailuen konpontzeko eta nekazaritza tresnetako lantokiak ziren, 2 igeltseroak, 2 zurginak, 4 iturginak, 3 argiketariak, 2 ile apaindegiak, 2 jatetxeak eta 1 higiezinen agentzia.\n2000. urtean Talensac udalerrian 52 nekazaritza-ustiategi zeuden, 1.452 hektarea erabiltzen.\nLa Chapelle-Thouarault (5,2km)\nLa Nouaye (7,1km)\nRésumé statistique[Betiko hautsitako esteka] Datu estatistikoen laburpena de Talensac udalerrirako INSEEn.\nÉvolution et structure de la population[Betiko hautsitako esteka] Datuen estatistikak de Talensac udalerrirako INSEEn.\nOrriaren azken aldaketa: 12 apirila 2022, 23:32.


Transexualitate egoeran daudenen bidelagun diren profesionalak | OsatuBerri\nTransexualitate egoeran daudenen bidelagun diren profesionalak\nTransexualitate egoera batean dauden adingabeak nahiz helduak artatzen ditu Genero Identitatearen Unitateak. Diziplina anitzeko lantalde batek osatzen du: 2009an sortu zen, eta 2013an, espezialista pediatrikoak gehitu zitzaizkion taldeari. 2009tik gaur egun arte, ehunka transexual tratatu ditu. Urteen poderioz gizartean eta beste hainbat arlotan gertatzen ari diren aldaketei egokitzen ari da unitatea, betiere erabiltzailearen ongizatea eta laguntza fisiko eta emozionala eskaintzea helburu dituelarik.\nGenero Identitatearen Unitateak osasun-laguntza eskaintzen die transexualitate egoeran daudenei. 2009. urtean jarri zuten martxan Osakidetzan. Lehen urteetan, transexualitate egoeran zeuden helduentzat bakarrik zen unitatea, baina 2013. urtetik, helduak nahiz adingabeak artatzen dihardu. Lantaldea askotarikoa da, diziplina anitzeko medikuek osatzen baitute unitatea; besteak beste, endokrinologia, psikologia, kirurgia plastikoa eta ginekologia diziplinak barne hartzen ditu. Profesional horiei guztiei esker, Genero Identitatearen Unitateak asistentzia global bat eskaintzen die transexualitate egoeran daudenei: terapia hormonalak, kirurgiak, laguntza psikologiko eta psikiatrikoa eta lagundutako ugalketarako aukera.\nPedro Gonzalez eta Itxaso Rica dira unitate hori osatzen duten langileetako bi. Endokrinologoak dira biak; hau da, sistema endokrinoarekin lotutako gaixotasunak tratatzen dituzte. Halere, ez dute funtzio bera betetzen unitatearen barruan: Gonzalez helduak artatzen dituen endokrinologoa da, eta Rica, berriz, endokrinologo pediatrikoa. Ricak azaldu duenez, orain dela 2 urtetik hona, lehenik endokrinologia-arloko zerbitzuak jasotzen ditu unitatera etortzen denak; lehen, psikologo eta psikiatrek artatzen zuten lehendabizi: «Endokrinologo pediatrikoaren lana da familiarekin eta adingabearekin hitz egitea, transexualitatearen inplikazioa azaltzea, zalantzak argitzea, lasaitzea eta beharrezkoak izan daitezkeen terapia hormonalen inguruan informatzea. Sarritan, ez dute argi nola sentitzen diren, eta guk esaten diegu lasai egoteko, prozesu honek bere denbora behar duelako, ez dela beharrezkoa lasterka egitea, eta, noski, ez zaiela ezertara behartuko».\n«ADINGABEETAN ERABILTZEN DEN LEHEN MEDIKAZIOAREN BIDEZ PUBERTAROA BLOKEATZEKO PROZESU BAT JARTZEN DA MARTXAN»\nIzan ere, Gonzalezek nabarmendu duenez, unitatearen helburuen artean dago erabiltzailea ondo eta seguru sentitzea: «Unitatearen helburua da pazientearen identitatean oinarrituta berak nahi dituen ezaugarri fisikoetara hurbiltzeko baliabideak ematea, betiere osasuna eta segurtasuna bermatuz prozesu osoan. Badakigu aldaketa hauek oso garrantzitsuak direla maila psikologikoan eta pazienteen bizi kalitatean».\nEsan bezala, norbait unitatera etortzen denean, endokrinologiako kontsulta batera joaten da, pediatrikoa edo helduentzakoa. Prozesuaren inguruko informazioa azaldu eta gero, zehaztuta dauden miaketa osagarriak egiteko eskatzen da, eta kasu bakoitzerako beharrezko kontsultak antolatzen dira (psikologia, psikiatria, ugalkortasun-kontsulta). Kontraindikaziorik ez badago, babes psikologikoa eskaintzen zaio, eta mediku terapiarekin hasten da. Adingabeei zuzendutako lehen terapia da pubertaroa garatzen hasten direnean, nahi dutenean eta ez dutenean inongo kontraindikazio fisiko edo emozionalik; terapia horren funtzioa da pubertaroa «blokeatzea». Ricak adierazi duenez: «Adingabea pubertaroa garatzen hasten denean eta familia eta adingabea prest daudenean eta hala eskatzen dutenean, medikazioaren bidez pubertaroa blokeatzeko prozesu bat jartzen da martxan. Medikazio eraginkorra, segurua eta itzulgarria da, eta, oro har, ez du arazorik sortzen. Ondoren, adingabe bakoitzaren egoera pertsonalizatu behar den momentuan, hormona bidezko terapia gurutzatu bat hasten dute, nahi duten sexuan pubertaroaren garapena eragiteko. Terapia hori dosi baxuetan hasten da, eta 2-3 urte bitartean handituz doa pixkanaka, pubertaro fisiologiko batean gertatzen denaren antzera. Gonzalezek helduen kasuan jarraitzen den prozedura azaldu du: «Helduen kasuan, tratamendu hormonala hasten da, eta, hilabete batzuen ondoren, kirurgia plastikoko ebakuntzak eskaintzen zaizkie. Beti gainbegiratzen ditugu pertsonek bizitza osoan izan ditzaketen arriskuak eta ondorio kaltegarriak».\nSentipenak eta etorkizuna\nPertsonak eta egoerak askotarikoak diren bezala, askotarikoak dira adingabe eta familia bakoitzak sentitzen dituen emozioak ere: «Aldakortasun handia dago. Hasieran, familia askori arazo bat dela iruditzen zaie, baina ondoren, kasu gehienetan, egoera normalizatu egiten da, eta naturaltasun osoz bizitzen dute; noski, denek ez dute berdin gestionatzen, eta denetariko ikuspuntuak izaten dituzte», esan du Ricak. Haatik, Ricak uste du transexualitatearen gaia gero eta ezagunagoa dela gizartean, eta hezkuntzaren bidez ere gero eta gehiago lantzen dela. Haren ustez, familiei eta adingabeei beren egoera normalizatzen laguntzen dien aspektu bat da. Gainera, unitateak laguntza psikologikoa eskaintzen die familiei prozesu osoan.\n«TRANSEXUALITATE EGOERAN DAUDEN EHUNKA PERTSONEI LAGUNDU DIEGU TRANTSIZIOAN, OSO KONPLIKAZIO-TASA TXIKIAREKIN»\nUnitatearen endokrinologia pediatrikoan, 103 adingabe artatu dituzte 2019ko abendura bitartean, eta horietatik 88 zeuden transexualitate egoeran. 88 horien %70 pubertaroa blokeatzeko terapian daude, eta %30, berriz, hormona bidezko terapia gurutzatuan. Bi medikuak pozik daude orain arte egindako lanarekin: «Oro har, oso pozik gaude orain arte egindakoarekin. Transexualitate egoeran dauden ehunka pertsonei lagundu diegu trantsizioan, oso konplikazio-tasa txikiarekin. Jakina, dena hobetu daiteke», azpimarratu du Gonzalezek.\nEgoera gero eta hobea izan arren, Gonzalezek uste du badirela aurre egin beharreko erronkak: «Zailtasunik handiena, gaur egun, eskaeraren gorakada da ziurrenik: Europa osoan, gero eta jende gehiagok eskatu ditu horrelako esku-hartzeak, eta EAE ez da salbuespena. Gaur egungo testuinguruan, gure baliabideei ahalik eta etekinik handiena ateratzen saiatu behar dugu». Rica bat dator Gonzalezekin: «Gure unitatearen funtzionamendua aldatuz joan da azken urteotan, hobetuz. Eta, noski, aldatuz joango da. Ikuspegi sanitariotik adingabeentzat egokiena dela iruditzen zaiguna egiten saiatuko gara». Aldaketa horien jakitun da Gonzalez ere: «11 urteotan, asko aldatu dira gizartea, artatzen ditugunak eta gure osasun-arreta. Gure ustez, aldaketa horietara egokitzea lortzen ari gara pixkanaka, eta hala izan dadin borrokatzen jarraituko dugu, transexualitate egoeran dauden guztiei ahalik eta arretarik onena emanez».


www.Etxanobe.com Gure jatetxea Tokiak\nEtxanobek hiru jantoki ditu: jantoki nagusian 80 pertsona sartzen dira eta B Terraza aretoan 100. Terraza bat dugu eta, aterpea duen arren, apiriletik azarora zabalik egoten da aroak uzten duenean. Toki guztiak erreserba daitezke talde pribatuentzat.\nDekorazioak eta tokiak gurera datozen bisitariak txunditu egiten dituzte. Sabaien altuerak ematen duen zabaltasunak, bere kokapenak, ikuspegiak eta Joaquín Gallardok egindako dekorazioak giro lasaigarri eta erakargarria, benetan paregabea, sortzen dute. Aretoko zerbitzua Zigor Gutiérrezek zuzentzen du, eta honek duen helburua bezeroa bere etxean balego bezala sentitzea da.\nGoietan gaudenez, Bilbo berriko bista itzelak ditugu. Gogora ezazue Etxanobera joateko kanpotiko igogailu panoramikoa hartu behar dela, bere ibilbide laburrean Etxanobeko ikuskizunerako prestatzen gaituena.\nHoy Mie: 13:00 - 16:00 h.19:45 - 23:00 h.


maitego » Sarelarien tartea Amarauna irratsaioan, 15-01-18\ntag : amarauna, dekalogoak, segurtasuna\ncomment : 28731http%3A%2F%2Fwww.maitego.com%2F2015%2F01%2F18%2Fsarelarien-tartea-amarauna-irratsaioan-15-01-18%2FSarelarien+tartea+Amarauna+irratsaioan%2C+15-01-182015-01-18+21%3A04%3A07Maitehttp%3A%2F%2Fwww.maitego.com%2F%3Fp%3D2873\nGaur goizean Amaraunako blogarien tartean izan gara, hiru astetik behin eta duela urte batzuetatik hona egin ohi dugun legez. Gaurko saioan, Gorka Julio, Luistxo Fernandez eta hirurok izan gara, Arantxa Artza eta Andoni Mutiloarekin batera. Aurrekoan esan genuen bezala, Mikel Iturriak saioa utzi du eta, bere ordez, Luistxo Fernadez hasi da. Beraz, agur eta ongietorri muxu bana biontzat!\nGaur nagusiki ondorengo hiru gaiak izan ditugu hizpide:\nNoraino urratzen du gure pribatutasuna, besteak beste, LECrim edo Prozedura Kriminalaren Legearen Aurreproiektuak? Antza, poliziari aukera eman nahi zaio troiarrak edo antzeko espoitzarako programak gure gailu informatikoetan instalatzeko: Suelte el antivirus: este troyano es de la policía.\nGoogle Translate aplikazio berrituan, Word lens aplikazioa txertatu dute. Aukera ematen du errotulu edo testu bat itzultzeko, errealitate hedatuaren laguntzaz. Benetan ikusgarria. Dena den, hizkuntza jakin batzuekin baino ezin da erabili oraingoz eta, zoritxarrez, euskara ez dago horien artean: Nuevo Google Translate, con traducción de imágenes y conversaciones en vivo.\nOlentzerok zure seme-alabei ere smartphone edo tablet bat oparitu die eta ez dakizu oso ondo nondik hasi, segurtasun eta pribatutasun kontuei dagokienean? Bada, protegeles.com-ekoek dekalogo bat atera berri dute. Guk hemen irakurri dugu. Jarraian, laburpena euskaraz, hainbat iruzkin eta esteka gehituta.\n10 aholku mugikorrak eta tabletak segurtasunez erabiltzeko:\nAntibirusa instalatu. Askok pentsatzen dute mugikorrean edo tabletean ez dela beharrezkoa antibirusa ipintzea. Ez da horrela, ordenagailuan bezain garrantzitsua da. Nik CM security Applock Antivirus delakoa erabiltzen dut, baina beste edozein izan liteke. Artxibo edo aplikazioren bat jaitsi edo instalatzen duzunean, birusik baduen, etab. esaten dizu. Gailuaren erabilera optimizatzeko aplikazioren bat jaistea ere komeni da.\nDeskargatzeko aukera pasahitzaz babestu. Horrela, gurasoek bakarrik izan dezakete aplikazioak jaisteko aukera edo erosketak egitekoa. Eta noski, ez eman seme-alabei pasahitza…\nErakutsi seme-alabei pribatutasuna zaintzen. Mugikor guztiek ematen dute aukera pasahitzaz abiarazteko gailua, hau da, pasahitza ipini behar da pantaila desblokeatzeko. Horrela, norbaitek mugikorra hartzen badie, ezingo dute barruraino sartu.\nDenbora kontrolatu eta mugak ipini. Jakin behar dute noiz erabili ahal izango duten mugikorra edo tableta, edo noiz ez. Aholkatzen da, halaber, astean zeharreko erabilera eta asteburukoa bereiztea.\nEspazioak eta uneak mugatu: bazkarietan, afarietan, familia elkartzen denean… Adinaren baitan, ez utzi erabiltzen logelan, komunean… Hau da, atea itxita duten tokietan..\nSare sozialen batean profila badute -edo whatsappean bertan- segurtasun ezarpenak beraiekin errepasatu etengabe. Adibidez, Whatsappean ‘Ajustes del chat’ > Descarga automática de multimedia. Honek esan nahi du whatsapp bidez jasotzen diren artxibo guztiak mugikorrera deskargatzen direla automatikoki. Hori nahi dugu? Bestalde, sare sozialen batean profila badute, komeni da ikustea zein pribatutasun maila duten, zeintzuk diren euren lagunak, kontaktuak, jarraitzaileak…\nArreta berezia ipini igotzen dituzten argazki edo bideoi. Komeniko litzateke helduoi galdetzea ea argazki bat egokia den ala ez, igo aurretik. Eta, noski, besteen pribatutasuna mantentzea ezinbestekoa dela jakin behar dute. Hau da, ezin dituztela lagunak etiketatu, aldez aurretik haiei galdetu gabe.\nIrakurri elkarrekin jaitsi nahi dituzten aplikazio horien baldintza erabilerak. Kontziente izan behar dute aplikazio ezberdinei emandako baimenez: gure artxiboetan sartzekoa, gure izenean argitaratzekoa…\nDohaineko wifi sareen arriskuez oharrarazi. Garrantzitsua da jakitea nor den sare horren arduraduna. Kontua da gure datuetara sar daitezkeela, pasahitzak lapurtu…\nGuraso-kontrol sistemak erabili, hala dagokionean, guk nahi ez dugun edukietara edo adin zehatz baterako egokiak ez diren edukietara sarbidea izan ez dezaten: Kid’s place, adibidez. Blokeatzeko aukerak: gailua abiarazteko botoia, interneteko konexioa, Google Play…\nAholku gehiago ondorengo infografian (egin klik irudiaren gainean, jatorrizko artxibora jotzeko):\nukassignments-ex 2016(e)ko irailak 25 at 20:44 Reply\nso many new names have not followed the development of the space program


Bera Berak partidarik galdu gabe bukatu du liga eta Zuazok garaipenarekin itxi du sasoia | Eskubaloia | Naiz\n2021 MAI. 29 - 20:25h\nBera Berak partidarik galdu gabe bukatu du liga eta Zuazok garaipenarekin itxi du sasoia\nBera Berak oso serio hartu du azken jardunaldia eta Granollers aise garaitu du Donostian jokatutako neurketan. Hala, donostiarrek neurketarik galdu gabe bukatu dute liga denboraldia. Zuazok ere garaipenarekin itxi du ikasturte gorabeheratsua, Tenerife Saluden aurka markagailua irauli ostean.\nBera Bera, liga txapeldunaren garaikur eta dominekin. (Gorka RUBIO / FOKU)\nDuela hiru jardunaldi ospatu zuen liga garaikurra Bera Berak baina, Kopaz aparte, bazuen beste helburu bat: liga porrotik jaso gabe bukatzea. Eta halaxe lortu dute donostiarrek. Azken jardunaldia ere oso serio hartu dute donostiarrek eta aise garaitu dute Granollers taldea (36-30).\nLehenengo zatia 18-11ko markagailuarekin bukatu da etxekoen alde. Kataluniarrek erasoan zenbait baloi galdu dituzte (orotara, 24 erasotan egin dituzte hutsegiteak) eta gipuzkoarrek ederki probestu dituzte kontraerasoak (21 kontraeraso egin dituzte), nahiz eta Esther Arrojeria behin eta berriz Nichols atezainarekin topatu den. Bigarren kapitainak huts egin badu, han agertu da lehenengo kapitain Menendez bere 12. denboraldia sasoi betean itxiz.\nIgarri da baita ere, Granollersek ez zeukala ezer jokoan. Asteazkenean Rocasak Elx garaitu ondotik, Europako postuen borrokatik at geratu baitziren.\nBigarren zatian gehiago parekatu dira indarrak baina lehen zatian eskuratutako aldearekin, kasik ezinezkoa izan da neurketari emozioa jartzea. Hala, Bera Berak balentria berri bat sinatu du: porrotik gabe bukatzea liga denboraldia. Soilik bi neurketetan ez du garaipenik ospatu, Malaga eta Zuazoren aurkako berdinketetan, hain zuzen ere; biak ala biak, lehenengo fasean.\nManuela Pizzo, Renata Arruda eta Nekane Teresek beraien azken neurketa jokatu dute Bera Berako elastikoarekin eta hunkituta agurtu dira. Oroigarri bana jaso dute klubaren aldetik eta Leire Aramendia jokalari ohiak dantzatutako agurraren bitartez esker ona helarazi zaio Teres piboteari, zeinak goi-mailako eskubaloia utziko duen.\nZuazok irribarrez itxi du ikasturtea\nZuazok ere garaipenarekin itxi du denboraldia (28-25), lehenengo zatian aurka jarri zaion markagailua iraulita. Ikasturte gorabeheratsua izan da Barakaldoko taldearentzat –arazo ekonomikoen berri eman zuen klubak bigarren fasea hasi eta gutxira– eta behintzat, kirolari dagozkion merituagatik, maila mantentzeko helburua ondo bete du.\nLarunbat honetan Tenerife Salud taldea garaitu du eta horri esker, bigarren postuan bukatu du bigarren fasea.\nDenboraldi berrirako taldearen osaketan buru-belarri jarri beharko dira barakaldarrak, Ainhoa Hernandez, Maddi Aalla, June Loidi eta Maider Barros bezalako pieza garrantzitsuek agur esan baitute larunbat honetan. Alba Sanchez erdiko jokalariak beste urte baterako berritu du.\nBestalde, Adesal Kordoba, Cicar Lanzarote, Uneatlantico Pereda eta Lanzarote Puerto del Carmen taldeek galdu dute maila.


Etxean - Mintzoak - Ipar Euskal Herriko ahozko memoriaren ataria\nLekukoa(k): Henri Haran, Mathilde Haran\nBilduma: Arberoa-Iholdi-Oztibarreko ahozko memoria\nBaionako eta Ipar Euskal Herriko artxibotegiko kodea: 14AV103\nGaia(k): Etxeko lanak, Emaztea, Sortzeak\nHenri Haran 1923ko irailaren 21ean sortu da Irisarriko Bidaia etxean (bost anai-arrebak ziren). Herriko eskola publikoan ibili da lehenik (3 eskola ziren garaian Irisarrin), eta gero Hazparnen, zertifikata gainditu gabe. Etxaldean ezkondu da 1956an, 1930eko urriaren 31n Baigorrin sortu Mathilderekin. Hiru alaba ukan dituzte eta haietatik batek etxaldearen segida hartu du.\nMathilde Oxoby, Baigorrin sortua 1930ko urriaren 31n, Henri Haranekin ezkondu zen 1956an eta Irisarri Bidaia haren etxaldera joan bizitzera. Hiru alaba ukan dituzte eta haietatik batek etxaldearen segida hartu du.


Irekia Eusko Jaurlaritza - Gobierno Vasco :: EHAA xedapena 201800950\nHurrenkenaren zenbakia: 201800950\nNik, Maria Dublang Cabrerak, Bilboko Espetxe Zaintzako Epaitegiko Justizia Administrazioaren letradu naizen aldetik,\nJakinarazten dut: epaitegi honetan, 6259/2016 espedientea bideratzen ari da, Aitor Bilbao Yañez zigortuaren aurka, zeina Barakaldon jaio 1985-02-19an (NAN: 72403034T), eta Barakaldon bizi baita (haren azken helbidea: Gernikako Arbola, 71. 2.a E – 48902 Barakaldo); Antonioren eta Esmeraldaren semea, egun ez dakigu non dagoen. 2018-01-25ean autoa eman da, zeinaren egitateek eta erabakiak honako hau baitiote, hitzez hitz:\nBilbao (Bizkaia), 2018ko urtarrilaren 25a.\nLehenengoa.– Espediente honetan, 2016-12-15ean jakin da 156/15-P2 auzian Aitor Bilbao Yañez zigortuari Barakaldoko Betearazpeneko Zerbitzu Erkide Prozesalak ezarritako gizartearentzat lan egiteko 60 lanaldiko betearazpen-planaren berri.\nBigarrena.– Bizkaiko Zigorrak Kudeatzeko Euskal Zerbitzuak txostena bidali du, non esaten baita zigortuak, 43 lanaldi egin ostean, bertan behera utzi duela egitekoa, ez dakigu zergatik eta nolatan.\nHirugarrena.– Epaitegi honek erabaki du zigortuak agertu behar duela zerbitzu horretan, beste betearazpen-plan egin dakion, eta ohartarazten zaio egitateak kondena urratzeko delitua izan daitezkeela eta epaitegiak zigorra ez duela bete dekreta dezakeela; izan ere, agerraldia ez da gauzatu, zigortuari jakinarazi ezin izan zaiolako, auzi-ihesean dagoelako. Hori dela eta, ediktu bidez egin da jakinarazpena, eta ediktuok epaitegi honetako iragarki-taulan txertatu dira.\nLaugarrena.– Fiskaltzari jarduketak helarazi ondoren, haren erantzuna izan da Zigor Kodearen 49.6 artikuluaren arabera jokatu behar dela.\nBete gabetzat jotzen dira 156/15-P2 betearazpenean Gernikako Betearazpeneko Zerbitzu Erkide Prozesalak Aitor Bilbao Yañez zigortuari ezarri zizkion gizartearentzat lan egiteko 60 lanaldiren betearazpenetik bete gabe geratzen diren 43 lanaldiak.\nEgin bedi testigantza Barakaldoko guardiako epaitegian, oinarri bakarrean ezarritakoaren ondorioetarako.\nJakinaraz bedi ebazpen hau epaia eman duen epaitegiari, behar diren ondorioetarako.\nAitor Bilbao Yañez zigortuari jakinarazpen gisa balio diezaion, non dagoen ez baitakigu, agindutakoa betez, jakinarazten zaio ebazpen honen aurka erreforma-errekurtsoa aurkeztu ahal izango duela, hiru eguneko epean, ediktu hau jakinarazten denetik aurrera. Ediktu hau egiten dut Bilbon, 2018ko urtarrilaren 25ean.\nEDIKTUA, espetxeratuen zaintzako 9424/2014 espedientearen ondoriozkoa.\nEDIKTUA, espetxeratuen zaintzako 5392/2015 espedientearen ondoriozkoa.


Maier Taldeak "Maier esperientzia"eskainiko die Deustuko Unibertsitateko ikasleei. Deia, Noticias de Bizkaia\nlankidetza hitzarmen bat sinatu dute\nEUROPA PRESS - 2017(e)ko uztailaren 20a, osteguna - 10:56etan eguneratua\nLa Universidad de Deusto (Jose Mari Martínez)\nHitzarmena Maier Taldearen talentua garatzeko ildo estrategikoen barruan dago, eta "Maier esperientzia" etorkizuneko profesionalen garapenean erakundeak egin duen konpromisoan aurrerapauso bat da.\nBILBO. Deustuko Unibertsitateko Ingeniaritza Fakultateak eta Maier Taldeak lankidetza hitzarmen bat sinatu dute, Ingeniaritzako ikasleei "Maier esperientzia" eskaintzeko. Akordioa Ingeniaritza Fakultateko dekano Asier Perallosek eta Maier Taldeko zuzendari nagusi Martin Ugaldek sinatu dute, bi erakundeek prentsa ohar bidez jakinarazi dutenez.\nProgramak "onura ugari" eskainiko die parte hartzaileei, besteak beste, prestakuntza akademikoa eta Maier Taldeak hainbat tokitan dituen lantegietan praktikak egitea uztartzea. Halaber, gerora begira, ikasleen gaitasunak eta trebetasunak garatzeko balioko du.\nEra berean, akordioak ikasleei lan merkaturako ateak zabaldu nahi dizkie, bereziki Maier Taldeko etorkizuneko langile gisa.\nAkordioa martxan jartzeak ekarriko du Deustuko Unibertsitateko eta Maierreko taldeen arteko jakintzaren transferentzia egitea, ikasleen gaitasunak eta trebetasunak garatzea, pertsona eta teknika aldetik, eta Mairren beharrizanei erantzuteko proiektu estrategikoak garatzeko aukera izatea ikasleek.\nHitzarmena Maier Taldearen talentua garatzeko ildo estrategikoen barruan dago, eta "Maier esperientzia" etorkizuneko profesionalen garapenean erakundeak egin duen konpromisoan aurrerapauso bat da. Horrenbestez, erakundearekin eta inguruko gizartearekin konprometituta dauden pertsonen garapenean lagundu nahi du, Maier erakundearen bazkide-enpresa proiektuaren oinarri diren balio kooperatiboekin bat eginik.


Irekia Eusko Jaurlaritza - Gobierno Vasco :: Ia 6.000 pertsonak eman dute izena Ertzaintzako 700 plaza eta udaltzaingoetako 111 plaza betetzeko\nIa 6.000 pertsonak eman dute izena…\n\nIa 6.000 pertsonak eman dute izena Ertzaintzako 700 plaza eta udaltzaingoetako 111 plaza betetzeko Iturria: Irekia\n\nArruabarrena.jpg Iturria: Irekia\n\nMUPI_120x175_ERTZAINTZA_2019_V02_LOW.jpg Iturria: Irekia\nLehenengo sarbide-probak martxoaren 14an, larunbatean, egingo dira Bilbao Exhibition Centerren\nVitoria-Gasteiz, 2020ko otsailak 7.\nGuztira 5.989 pertsonak eman dute izena Ertzaintzaren 29. Promozioko 700 plaza eta Euskadiko 26 udalerritako udaltzaingoetako 111 plaza betetzeko hautaketa-prozesuan parte hartzeko. Izena emateko epea urtarrilaren 9an ireki zen, deialdia Euskal Herriko Agintaritzaren Aldizkarian argitaratu ondoren, eta joan den asteazken gauerdian itxi zen. Lehenengo azterketak martxoaren 14an, larunbatean, egingo dira Bilbao Exhibition Centerren.\nGuztira 5.989 pertsonak eman dute hurrengo hautaketa-prozesuan parte hartzeko izena, eta 1994tik izandako kopururik handiena da, beraz. Urte hartan 7.530 pertsonak bete zuten Ertzaintzaren 15. Promoziora aurkezteko eskaera.\nAurten izena eman duten 5.989 pertsona horietatik 4.353 gizonezkoak dira (% 72,6) eta 1.636 emakumezkoak (% 27,3), eta Polizia eta Larrialdietako Euskal Akademiaren deialdi batera emakume gehien aurkeztu den deialdia da, beraz. Orain arte izena emanda emakume gehien izan zituen deialdia 24. Promozioarena izan zen, eta kasu hartan 1.416 emakumek eman zuten izena.\nDeialdi honetako eskaera gehienak Bizkaitik bete dira (% 57,58), ondoren Gipuzkoatik (% 20,20) eta, azkenik, Arabatik (% 12,37). Beste % 2,3 Nafarroatik egin dituzte, eta gainerakoa beste lurralde batzuetatik.\nEuskal Autonomia Erkidegoko Poliziari buruzko Legearen bosgarren aldaketa onartu zenetik egin den lehenengo deialdia da, bai eta Batxilergoko titulua edo kidekoa, edo goragoko beste edozein, izatea eskatzen den lehenbiziko aldia ere.\nIzena eman dutenen % 45 LH2ko Goi-mailako teknikariak dira, edo LH2ko beste titulazio batzuk dituztenak; % 29,37k Batxilergoa dute, % 13,55ek Gradu bat, % 6,2k lizentziatura bat eta % 5,7k diplomatura bat edo ingeniaritza edo arkitektura teknikoa.\nDeialdi honetan eskatzen diren betekizunak honakoak dira, besteak beste: nazionalitate espainiarra izatea; 18 urte beteta eta 38 urte bete gabe izatea; gizonek gutxienez 1,65 metroko garaiera izatea eta emakumeek 1,60koa.\nDerrigorrezkoak eta baztertzaileak izango diren lehenengo hautaprobak martxoaren 14an, larunbatean, egingo dira Bilbao Exhibition Centerren, eta ezagutzak ebaluatzeko test erako azterketa bat, psikotekniko bat eta nortasun-testa\nLehenengo fase hori gainditzen dutenek beste bi proba, derrigorezkoak eta baztertzaileak, gainditu beharko dituzte: gaitasun fisikoak neurtzekoa eta elkarrizketa pertsonala. Ondoren, merezimenduen balorazioa egingo da.\nAzkenik, oinarrizko formakuntza-ikastaroa egingo dute Polizia eta Larrialdietako Euskal Akademian. Ikastaro hori uda ondoren hastea aurreikusten da.\nGogora ekarri behar da, eskainitako 700 ertzain-plaza horietatik 450ek derrigortasun-data beteta dutela.\nArruabarrena_hautaketa-proz... behera kargatu (4 MB)\nArruabarrena_hautaketa-proz... 60 MB\nArruabarrena.jpg 400 KB (jpg)\nMUPI_120x175_ERTZAINTZA_201... 1 MB (jpg)


Minuet: arts and music, dance, dantza, eu, frantziar, minuet, músic, tp | Glogster EDU - Interactive multimedia posters\nMinueta frantziar jatorriko dantza sozial bat da, bi lagunentzako, normalean 3/4 denborakoa da. Dantzatzerakoan urrats oso txikiak ematen dira.Askotan musika-forma luze batekin minuetari hirukote deitzen zaio, eta oso erabilia izan zen klasikoengan sinfonia mugimendu gisa erabiliz.\nAbesti honetan 10 pentagrama eta 48 konpas kopuru daude.Abesti honen klabea sol ikurra da. Alterazio berezkoak ez daude, baina alterazio akzidentalak bai 6 alterazio akzidentalak daude Fa sostenido dago 6. konpasean eta bestea 10. konpasean, Bi mi bemol daude 1a 12.konpasean eta 2a 28.konpasean eta ere si bekuadroa dago. Konpasaren neurria ¾ koa da. Konpasak 3 beltz izango ditu. Behekoak beltza adierazten du. Konpasa adierazten du, eta goikoa neurria pultsoa adierazten du. Abestian puntuak, eta loturak daude: 13 puntu daude, eta 48 lotura daude.\nAbestian ere 4 errepikapen zeinu daude, 9 eta 10. konpasen artean dago errepikapen zeinu bat, beste errepikapen zeinuak 23 eta 22. konpasen artean beste errepikapen zeinu daude, eta azkenik 48.konpasean dago errepikapen zeinua. Abestian ñabardurak daude, adibidez: P;mf;pp eta f. pp adierazten du: Pianissimo= oso motel, P adierazten du: Pianoa jotzea= motel, mf adierazten du: mezzo forte; erdi ozen eta azkenik F adierazten du: Forte; ozen.


2016rako diru-laguntza deialdiak | Patxi Baztarrika\n← Urte berri on!\nSubvenciones para 2016 →\n2016rako diru-laguntza deialdiak\nPublicada el 2016/01/02 por Patxi Baztarrika\nEusko Legebiltzarrak 2016rako aurrekontuak onartu ostean, aurreko urteko azkenaurreko egunean argitaratu ziren EAEko Aldizkari Ofizialean Hizkuntza Politikarako Sailburuordetzaren diru-laguntza deialdiak. Hala, egun berberorretan eskainitako prentsaurrekoan aurkeztu genituen HPSren aldetik, HABE barne, urte berrirako abian jarritako diru-laguntzen programa guztiak, eta baita lankidetza hitzarmen edo akordioen bidez gauzatzen diren diru-laguntza izendunak ere.\nUrteko diru-laguntza deialdi guztiak urte hasierako Buletinean argitaratu eta abian jartzea izan zen iazko helburuetako bat. Hori egin ostean, aurten ere lortu dugu xede horri eustea: abenduaren 30ean argitaratu dira 2016ko diru-laguntzen deialdi ireki guztiak, bat izan ezik. Azken hau martxoan kaleratzea da asmoa.\nEz da erraza izan, eta aurrerapauso hori bi urtetan egitea lortu dugu, euskalgintza sozialeko hainbat eta hainbat eragilek egindako eskaerari erantzunez eta diru-laguntzen eraginkortasuna hobetu asmoz. Baina badago oraindik zer hobeturik: diru-laguntza guztien tramitea azkartzean egin behar dira ahaleginak eta hobekuntzak. Tramitea arintzen asmatzea da helburua honakoan.\nDiru-laguntza hauek behar-beharrezkoak dira euskararen sustapenean lanean diharduten enpresa eta askotariko eragileentzat, ehunka ekimen garatzeko. Horregatik da hain garrantzitsua deialdi hauek-eta urte hasierarako kalean izatea, enpresa eta entitateek urteko beren jarduna hobeto planifikatu ahal izan dezaten.\nHonakoak dira Buletinean argitaratutako deialdietako lau: Euskalgintza, IKT, nagusiki gaztelania darabilten paperean inprimatutako egunkarien edizio digitalak eta LanHitz. Beste bi deialdiak euskarazko hedabideen ingurukoak eta EBPN/ESEP dira. Azken hau, dena den, argitaratuta dago jada, lehen aldiz 2015 eta 2016rako udalen programak aldi berean finantzatzen baitira.\nBuletinean argitaratu gabe geratu den bakarra euskarazko hedabideei dagokiena da. Eusko Jaurlaritzaren asmoa eta erabakia da, eta horrela geratu da jasota Eusko Legebiltzarrak onartutako aurrekontuetan, euskarazko hedabideen deialdi urte anitzekoa egitea, 2016-2017-2018 urteetarako zehatz esanda. Horrela, iraganean izan duten eta gaur egun duten baino finantzazio askoz egonkorragoa izango dute hedabideek. Urte anitzeko deialdia egiteko korapiloak askatzen ari ginela hitzeman genuen, eta dagoeneko hori egiteko moduan gaude. Gai honen inguruan hedabideen ordezkariekin iritziak kontrastatu eta ahal den neurrian partekatzea da gure asmoa uneon, eta ondoren erabakiko da zehazki nola bideratu deialdi hori. HABEren deialdiak, berriz, ohiko moduan eta dagokien bezala 2016ko udan argitaratuko dira, ikasturteka baitoaz, eta ez urte naturalean arabera.\nDiru-laguntza hauek guztiak oso garrantzitsuak eta pisuzkoak dira euskararen sustapenerako. Hala, Eusko Jaurlaritzak jarriak dira EAEko herri erakunde guztiek euskara sustatzera bideratzen dituzten diru-baliabide guztien bi herenak, zehazki esanda %64. Horietatik zati handi bat askotariko eragileentzako diru-laguntzetara bideratzen dute herri-erakunde guztiek. Bada, EAEko herri-erakunde orok euskara sustatzeko diru-laguntzetarako jartzen dutenaren %67 Jaurlaritzak jarria da. Azkenik, Jaurlaritzak bere euskara aurrekontuen %55 bideratzen du euskara sustatzeko proiektuak garatzen dituzten enpresa eta euskalgintza sozialeko entitateen proiektuak babestera. Diru-laguntza horien bidez bermatzen da, hain zuzen, hainbat elkarte, enpresa eta entitatek garatzen dituzten ehunka ekimenen bideragarritasuna. Diru-laguntza deialdi hauen bidez, 2015 amaitu berrian 519 proiektu eta ekintza-plan izan dira diruz lagundu direnak, eta EBPN/ESEP bi urteko deialdira 168 toki-erakundek eskatu dute diru-laguntza. ‘Bikain’ ziurtagiria eskuratzeko laguntza 65 enpresari eman zaie, aurreko zazpi urteetako halako bi eta gehiagori.\n2015eko azkenaurreko egunean iragarritako diru-laguntzak, guztira, 45.708.355 eurokoak dira. Hortaz, EAEko hizkuntza politikan garrantzi eta pisu handiko kontua da HPSren diru-laguntzena. Batetik, Jaurlaritzaren lehentasunak agerian jartzen dituztelako eta, bestetik, beharrezko direlako hainbat elkarte, enpresa eta entitatek garatzen dituzten ehunka ekimenen bideragarritasuna bermatzeko.\nBaliabideak mugatuak dira, eta beti nahi izaten dugu gehiago. Baina 45 milioi eurotik gorako hori bada ahalegin handia, azpimarratzeko modukoa. Jaurlaritzaren eta gainerako herri-erakundeen ahalegina nahitaezkoa du euskalgintza sozialak bere bidea egiten jarraitzeko.\nTestuinguru honetan, euskararen sustapenerako inbertsio publikoaren beharra eta zilegitasuna aldarrikatzea ezinbestekoa da. Euskararen sustapenean inbertitzen dugun euro bakoitza euskal gizarteak bereak dituen bi hizkuntzen arteko bizikidetzan inbertitzen den euroa da. Eta bi hizkuntzen bizikidetzan inbertitzen dena euskal gizarte honen bizikidetzan inbertitzen da. Ezaguna da Jaurlaritzaren leloa, ‘Pertsonak helburu’ dioena. Pertsonen arteko berdintasuna eta askatasuna sendotu nahi ditugu, hizkuntza kontuetan barne. Euskararen erabilera sustatzea beharrezkoa da herritar guztiek euskara ere erabiltzeko askatasuna egiazki gauzatu ahal izan dezaten. Euskararen erabilera sustatzea behar-beharrezkoa da gure gizartean bi hizkuntza ofizialen erabilera benetan bermatzera heltzeko. Euskararen erabilera sustatzea ezinbestekoa da euskara edo gaztelania aukeratzeko eskubidea den-denei bermatzeko eta inor gure artean ez dadin hizkuntzaz aldatzera behartuta aurkitu.\nEuskara biziberritzeak ezinbestekoa du hizkuntza politika aktibo eta eraginkor bat. Eta horrelako hizkuntza politika batek derrigorrezkoak ditu diru-baliabideak, jakina. Euskararen sustapenean inbertitzeak, gainera, mesede egiten dio euskal ekonomiari. Duela gutxi Euskararen Balio eta Eragin Ekonomikoaz egindako ikerketan Jaurlaritzak agerian jarri du euskararen jarduera sektoreak pisu ekonomiko nabarmena duela EAEn: enpleguaren %6,3 eta Barne Produktu Gordinaren %4,2 euskararen sektoreak osatzen du. Beraz, euskararen sustapenean dirua inbertitzea ez da dirua xahutzea edo luxuetan gastatzea: ekonomiarako ere mesedegarri da.\nBaina dena ez da dirua. Gutxienez hori bezain beharrezkoa da ekimen publiko eta pribatuaren arteko uztardura. Euskararen erabilera dugu erronka nagusia, eta badakigu erabiltzeko gogoa izatea beharrezkoa dela, noski, baina ez dela aski; erabiltzeko aukerak ere behar dira, eta aukera horiek sortu eta sendotzeko ekarpena dira berriki plazaratutako diru-laguntzak. Baina aukerak izatea ere ez da aski, aukerek gainera erakargarri izan behar baitute baliatuak izango badira, eta halako aukerak eragin nahi ditugu, euskal herritarrentzat erakargarri eta baliagarri direnak. Eta gainera, azkenean, baliatu egin behar dira aukerak. Hori bakoitzaren esku dago. Euskararen erabilera sustatzeko langintzan eraginkorrak eta arrakastatsuak izateko, behar-beharrezko osagaiak ditugu elkarlana eta osagarritasuna, eta erabilera aukera erakargarriak eskaintzea. Horretarako, elkarlanerako eta osagarritasunerako, hitza ez baizik eta ekintzak dira ia 46 milioiko diru-laguntzak.\nAbenduaren 30ean aurkeztutako diru-laguntzek marko jakin bat dute: Eusko Jaurlaritzaren 2013-2016 legealdirako Euskararen Agenda Estrategikoa, hain zuzen ere. Hori da gure iparrorratz zehatza. Agendaren helburu nagusia ezaguna da, euskara ‘bizikidetzarako hizkuntza bizia’ izatea. Hori da, beraz, diru-laguntzen deialdiokin sendotu nahi den helburua. Euskara hizkuntza bizia izango bada ez dago beste errezetarik: erabili, erabili eta erabili. Erabilera da euskararen bizi-indarra sendotzeko hauspo bakarra.\nEta norabide horretan jarri ditugu, hain zuzen ere, 2016ko HPSren diru-laguntzak. Hauen eraginkortasunaren termometroa diruz lagundutako produktuei kontsumitzaileek ematen dieten onarpenaren esku dago. Horretan asmatu behar dute diru-laguntza hauen hartzaileek: erabiliak izango diren proiektu erakargarriak deisenatu eta gauzatzen, erabilera bultzatzea baita diru-laguntza hauen helburu bakarra.\n2016ko diru-laguntzen programa guztiak, orohar, 2015eko mailetan mantendu dira, kasu batean izan ezik, euskaltegietako euskara ikasleentzako diru-laguntza indibidualen kasuan hain zuzen ere, hauek %25eko gehikuntza izango baitute. 2013an zero zen. 2014an 800.000 euro izan ziren, 2015ean 1.000.000 euro eta 2016an, 1.250.000 euro izango dira. 250.000 euroko gehikuntza hori A1 eta A2 maila berriak egiaztatzen dituztenentzat bideratuko dira.\nGainera, badago berrikuntzarik diru-laguntza hauen deialdietan. Batetik, LanHitz programaren barruan, eta orain arteko diru-laguntza deialdiaz gain, ‘Euslan’ hiru urterako egitasmo pilotua abian jarri berri dugu 2015ean, hizkuntza kudeaketan aurreratuen dauden 12 enpresetan euskara ohiko lan hizkuntza izan dezaten. ‘Euslan’ programaren jarraipen batzordeak abenduaren 22an onartu ziren, hau da 2016rako enpresa parte hartzaileek aurkeztu dituzten lan planak. Bestalde, LanHitz diru-laguntza deialdiaren barruan, multzo berezi bat eskaini zaie 2015ean, lehen aldiz, elkargo profesionalek bultzatutako ekimenei, elkargo horietako kide diren profesionalek euskaraz lan egin dezaten. Programa hau 2016ko deialdian sendotuko da, bere lana euskaraz ere egiten duten abokatu eta prokuradoreek balia dezaten, Justizia Administrazioan ere euskararen erabilera sustatuz. Aurrekoekin batera, EBPN/ESEP diru-laguntza deialdia bi urterako egina dugu, 2015-2016 urteetarako hain zuzen ere.\nEuskarazko hedabideen deialdia urte anitzekoa izan da (2016-2017-2018), era horretan euskarazko hedabideen finantzazioa egonkortzea bultzatuz. Diru-laguntza deialdi hau urte berriko lehen hiru hilabeteetan abian jarria izatea espero dugu.\nAzkenik, HABEk eta Lanbidek laster sinatuko duten lankidetza-hitzarmenaren bitartez, lan bila dabiltzan langabeei Lanbidek eskaintzen dien formazio-plangintzan euskara doan ikastea ere sartuko da lehendabizikoz, hiru arlo edo familia profesionaletan (merkataritza, ostalaritza eta arlo soziosanitarioa).\nGuzti hauek urrats berriak dira euskara sustatzeko bide luzean. HPSren borondatea horretan sakontzen jarraitzea da, euskal gizarteak hainbatetan agertutako borondatea goiburu.\nHPSko taldea, 2016ko diru-laguntzen aurkezpeneko prentsaurrekoan.


DGTk zaintzarako gailu berezi bat jarri du martxan Chesteko Motoziklismoko Sari Nagusia dela eta | Consumer\nDGTk zaintzarako gailu berezi bat jarri du martxan Chesteko Motoziklismoko Sari Nagusia dela eta\n27.000 motozikleta eta beste 35.000 ibilgailu ibiltzea espero da autoen eta autokarren artean\nTrafiko Zuzendaritza Nagusiak (DGT) zaintza- eta laguntza-gailu berezi bat jarri du abian Espainian eta Europako beste herrialde batzuetan asteburu honetan Valentziako Komunitateko Motoziklismo Sari Nagusira joango diren milaka motorzaleentzat, Ricardo Tormo de Cheste zirkuituan.\nZaintza-neurri bereziak gaur goizean bertan jarriko dira martxan, aurreko entrenamenduetara eta igandeko goizean egingo den probara joateko joan-etorriak aurreikusita. Zirkulazioak 27.000 motozikleta eta beste 35.000 ibilgailu izatea espero du autoen eta autokarren artean.\nGailuak Guardia Zibilaren Trafiko Taldeko agenteak ditu herrialdeko bide-ardatz nagusietan (horietako 200, gutxienez, zirkuituaren eragin-eremuan), eta zaintza-patruila bereziak ditu helikopteroetatik; horietako hiru, zirkuituaren eragin-eremuan; eta beste 15, bide nagusien gainetik.\nEra berean, operatiboak Chesteko zirkuitura doazen ibilgailuen zirkulazioa erraztu nahi du, eta zirkulazio arinagoa eta seguruagoa izateko biderik egokienak zein diren adierazi.\nTrafiko Zuzendaritza Nagusiak gidariei eskatu die “arduratsu, bare eta zirkulazio arauak errespetatuz” gidatu dezatela, errepideetan era guztietako ibilgailuen bizikidetza egokia errazteko eta bidaiari guztientzako segurtasun maximoa bermatzeko.\nmotociclismo-eu trafiko txekiera


Ur uhinak proiektua eta arte udalekuak aztergai izango dira gaurko Tokiko Gobernu Batzarrean — Oñatiko udala\nUr uhinak proiektua eta arte udalekuak aztergai izango dira gaurko Tokiko Gobernu Batzarrean\nUr uhinak parkea eratzeko lanak astelehenean hasiko dira eta arte udalekuetan izen-ematea asteartean irekiko da\nUrbycolan enpresak egingo ditu ur uhinak parkea eratzeko lanak. Gaurko tokiko gobernu batzarrean lanen osasun eta segurtasun plana aurkeztuko da. Plana onartuta, lanak astelehenean hasiko dira. Bihar jada, langileen aldagelak jarri eta materiala ekartzen hasiko dira eta lanak astelehenean hasiko dira, esan bezala.\nUr uhinak parkea Eltzia aurrealdeko berdegunean eratuko da. Horretarako Ugarkalde aldera zegoen auzo konpostgunea kendu da. Proiektuak inguruko aparkalekuei ere eragingo die, ur jolasgunea prestatzeko espaloia eta errepide zati bat hartuko baitira. Ondorioz, Eltzia aurrealdeko errepidearen aldeetara dauden aparkalekuak kendu egingo dira. Baina astelehenerako aipatu aparkalekuak garbi, auto edo autokarabanik gabe egon beharko direla jakinarazi digu udaltzainburuak, izan ere, errepide inguru horretan hasiko baitira lanean. Aparkalekuak astelehen goizerako guztiz libre utzi beharko dira eta trafikoan ere aldaketa batzuk izango dira lehenengo 10 egunetan. San Lorentzoko errotondatik Ugarkalde aldera joateko errail bakarra izango da eta Ugarkaldetik San Lorentzora doazen ibilgailuak berriz, Eltziako aparkalekutik barrena bideratuko dira. Hori astelehenetik aurrera eta 10 egunetan zehar. Larrañako ur uhinak parkea eratzeko lanak egiteko hiru hilabeteko epea finkatu du udalak.\nArgibide hauek arratsaldeko Tokiko Gobernu Batzarrean azalduko dira. Baina beste 28 gai ere aztertuko dira, lan zerrendan jaso denez. Tartean, Haurrak eta Gazteria batzordearen eskutik arte udalekuak aisialdi programa. Berritasun ugarirekin datoz aurtengo arte udalekuak: partaideen adin tartea zabaldu da, plaza kopurua pitin bat handitu da eta matrikula ordaindu beharko da.\nArte udalekuetan arte disziplina ezberdinak lantzen dira: marrazkigintza, eskultura, margogintza eta abar. Uztailaren 3tik 28ra izango dira aurten eta lehen hezkuntzako 3. mailatik DBH 3. mailara arteko haur eta gazteek parte hartu ahal izango dute. Orain arte, LHko 6. mailakoak izaten ziren gazteenak. Adin tartea zabalduta, partaide kopurua ere pitin bat handitu da eta gehienez, 15 lagunek parte hartu ahal izango dute arte udalekuetan. Eta aurten lehenengo aldiz, matrikula ere ordaindu beharko da. Udaleku irekietan egiten denaren antzera, familia bereko partaide kopuruaren arabera matrikula kostua merkatuz joango da, lehenak 70 € ordainduz, bigarrenak 60, hirugarrenak, 50 eta laugarrenetik aurrera doan. Datorren asteartean irekiko da arte udaleku hauetan izena emateko epea.


Izotzik zaharrena nahi dute | Bizigiro | Berria\nEPICA ikerketan 2.872 metroko sakoneratik ateratako izotz lagina, 2002-2003an. LAURENT AUGUSTIN/CNRS PHOTOTHÈQUE Tamaina handiagoan ikusi\nIzotzak, lurrak bezala, iraganaz hitz egiten du. Izotzetan, lurrean bezala, geruzaz geruza behera eginez gero, iraganaren berri jakin daiteke. Adituek irakurri egin ditzakete, bai izotza, bai izotz geruzetan harrapatuta geratutako aire burbuilak. Zenbat eta sakonago, orduan eta izotz zaharragoa, orduan eta datu zaharragoak. Lurreko klimaren eta ingurumenaren historia izotzetan gordeta dago. Paleoklimatologiak aztertzen du, antzinako klimak ikertzeko zientziaren adarrak.\nEPICAn duela 800.000 urteko izotzetaraino iritsi ziren: 2.774 metrora arte zulatu zuten. Beyond EPICAren helburua 1,5 milioi urtera arteko —hiru kilometroko— erregistro edo lagin etengabe bat aurkitzea da, bilakaera etenik gabe ikusi eta aztertu ahal izateko. Beste ikerketa talde batzuek lagin zaharragoak lortu dituzte, baina ez segidakoak edo geruzen artean etenik gabeak.\nNon egingo dute zuloa? Antartikako ekialdean, Little Dome C izeneko hamar kilometro koadroko eremuan. Domo bat da, kupula formako egitura geologiko bat. 1970eko hamarkadan hasi ziren bertako izotzetan zuloak egiten. Itsas mailatik 3.233 metrora dago, eta kostaldetik 1.100 kilometrora. Munduko lekurik hotzenetakoa da: zero azpiko 25 gradu izaten dira udan, eta zero azpiko 80 gradu neguan. Concordia basetik 40 bat kilometrora dago —Frantziako eta Italiako ikerketa taldeen basea da Concordia—.\nIzotz zaharrenarena ez da giza fosilik zaharrena aurkitzeko lehia. Ez da Martera iristeko eta Martetik informazio interesgarriena eskuratzeko lehia. Baina Artikoko izotzetan ere badago lehia. Herrialdeen arteko lehia. Beyond EPICAk ez ezik, nazioarteko beste bost taldek ere lortu nahi dute izotz zaharrena: Ameriketako Estatu Batuak, Australia, Errusia, Japonia eta Txina. AEBek Izotz Zaharrena Esploratzeko Zentroa (Coldex) sortu berri dute. 25 milioi dolar izango ditu bost urterako (22 milioi euro inguru). Beyond EPICA da aurreratuena.


Agifesen argazki lehiaketa, buru osasunaren arazoei begiratzeko modu berrien bila | herria | GAUR8 - mila leiho zabalik\nAgifesen argazki lehiaketa, buru osasunaren arazoei begiratzeko modu berrien bila\nBuru osasunaren inguruko begirada berriak bilatzen dituen argazki lehiaketaren hamargarren edizioa antolatu du Agifes Gipuzkoako elkarteak. Lanak aurkezteko epea zabalik dago uztailaren 18ra arte. Bitartean, zaindarien garrantzia goraipatzen duen kanpaina zabaldu du, bideo hunkigarri batekin.\nAgifesek, buru osasun arazoa duten pertsonen eta senideen Gipuzkoako elkarteak, argazki lehiaketaren edizio berri bat jarri du martxan. Hamargarrena da hau eta «buru osasuneko arazoen inguruko irudimen soziala zabaltzea» du helburu, «kolektiboa estigmatizatzen duten estereotipoetatik ihes eginez».\nDeialdiak, beraz, buru osasunarekin lotura izan behar duten irudiak eskatzen ditu, baina «begiratzeko modu berriak» dira bereziki bilatzen dituenak. Horregatik, «mitoak deuseztatzen laguntzen duten lanak baloratuko» dituztela zehaztu dute, irudien sormena, originaltasuna eta kalitate teknikoaren ondoan.\nHelduen eta gurasoen edo tutoreen baimena duten adin txikikoen parte hartzera zabalik, lanak uztailaren 18ra arte aurkez daitezke info@agifes.org helbide elektronikoan, egilearen izen-abizenak, NAN zenbakia, posta elektronikoa eta telefonoa zehaztuz.\nAgifesen webgunean daude lehiaketan parte hartzeko arauak eta aurreikusitako sariak: 400 euro lehenengoarentzat, 200 euro bigarren sarituarentzat eta 100 euro hirugarrenarentzat. Saritutako egileak eta lanak webgunean argitaratuko dituzte.\nArgazki lehiaketarekin batera “Kazetaritza eta Buru Osasuna” Sariak antolatu ditu Agifesek, Gipuzkoan hedapena duten komunikabideen lana saritzeko.\nZaindariak omentzen dituen kanpaina\nAbian jarritako ekimenen ondoan, Gipuzkoako elkarteak buru osasunean senideek duten paperaren balioa nabarmendu du berriki zabaldu duen “Buru Osasunaren Zaindaiak” izeneko kanpainan.\nHiru senitartekoren esperientziak biltzen dituen bideo labur bat da mezuaren euskarri nagusietako bat, erraza ez den zaintzailearen rola goraipatzeko.\nAzaldu dutenez, egungo bizi erritmoak zeregin hori zailtzen du. «Horrek estres, tentsio eta antsietate egoerak eragiten ditu, batez ere emakumeen kasuan, zainketa ardura beraiei egokitzen zaielako neurri handiagoan», azaldu dute.\n«Esker ona adierazi nahi diegu buru osasunaren zaindari horiei guztiei, eta batik bat, egunerokotasunean buru osasuneko arazoak dituzten ondoan daudenei, euren senide edo lagunaren bizi-kalitatea hobetzeko egiten duten ahaleginagatik», adierazi du elkarteak.


Lezio garrantzitsu batzuk enpresa sozialak sustatzeko - SPRI - Up Euskadi\n2017ko Iraila 22\nEuropako Batzordeak ekintzailetza soziala bultzatzeko 20 ekimen aztertu ditu.\nEkintzailetza sozialak berrikuntza sozialean oinarritutako konponbideak eskaintzen ditu erronka handientzat, hala nola, hauentzat: langabezia, kolektibo kalteberen integrazio soziala edota zerbitzu sozialak eskuratzeko aukera. Enpresa-ehun hori, batez ere, tokian tokiko agente txikiz osaturik dago, baina eredua gero eta gehiago ari da zabaltzen Europan barrena eta, gainera, frogatu du orobat lagungarri dela hazkunde sostengarria lortzeko.\nEuropako Batzordeak 2015ean eginiko txosten baten arabera, bederatzi herrialdetan inkestatutako 1.000 enpresa sozialek 6.000 eurotik gora sortu zituzten, zerbitzuak eta produktuak eskainiz 870 milioi erabiltzaile ingururi, eta 500.000 enplegu berri sortu zituzten, batik bat bazterkeria arriskuan zeuden pertsonentzat. Zenbakiek erakusten dute enpresek gaitasuna dutela irabazi soziala sortzeko, baina baita ere garapen ekonomiko ekitatiboago bat lortzeko.\nEuropako Batzordeak Social Business Initiative programa jarri du martxan ekintzailetza soziala bultzatzeko, eta programa horren markoan argitaratu da Boosting Social Enterprise Development txostena, enpresa sozial berriak bultzatzeko jardunbide egokien bilduma. Azterlanak –deskargatzeko moduan dagoenak- jarraitu beharreko ikaskuntzak eta giltzarriak azaltzen ditu adibide horietatik abiatuta.\nMartxan jarri beharreko ekintzen artean aipatzekoak dira agente desberdinen arteko kolaborazio estrategikoak, enpresa sozialak, agentzia publikoak eta sektore pribatuko erakundeak konektatzen dituztenak, ahalik eta modu errealenean erantzuteko eragile desberdinen beharrizanei. Era berean, interesa piztu behar da horrelako ekimenen aldera eta ikusgarritasuna eman, duten garrantzia aitortuz Estatu mailako estrategien bitartez.\nFinantzaketari dagokionez, 20 kasu arrakastatsuek dioten bezala, garrantzitsua da sektore publikoaren babes ekonomikoa, baina laguntza eman behar da finantzaketa pribatua erakartzeko, inbertitzaile eta banku askok uste dutelako enpresa sozialak bezero arriskutsuak direla. Era berean, badira beste hainbat estrategia inpaktu handia izan dezaketenak epe luzera, esaterako, hezkuntza sistemako ekintzailetza sozialarekin lotutako gaitasunak bultzatzea eta hub-ak, azeleragailuak edo haztegi espezifikoak sortzea.\nTxostenak sakon aztertzen ditu ekintzailetza soziala bultzatzeko 20 adibide horiek. Hona hemen horietako batzuk: El Hueco tokiko haztegia, Sorian kokatua dagoena eta helburutzat duena lurraldea berpiztea; Portugal Inovaçao Social izeneko estatu mailako estrategia, zeinak gobernuaren agenda politikoan kokatu baitu ekintzailetza soziala; eta Britainia Handiko Big Potential izeneko programa, kredituak ematen dizkiena inpaktu handia lor dezaketen enpresa sozialei.


Euskal Herria Bildu - EH Bilduk Ogasun batzordea utzi du PNV-PP-PSE hirukoak eztabaida fiskala ukatu ondoren\nEH Bilduk Ogasun batzordea utzi du PNV-PP-PSE hirukoak eztabaida fiskala ukatu ondoren\nEH Bilduko batzarkideek gaur Gipuzkoako Batzar Nagusietan burutzen ari zen Ogasun batzordea utzi behar izan dute, oposizioak kontrarreforna fiskalari buruz eztabaidatzeko aukera ukatu eta gero.\nGaur, EAJk, PSEk eta PPk Gipuzkoan kontra-erreforma fiskalean beste pausu bat eman dute, eztabaida guztiak saihestu ondoren. EH Bilduren fiskalitate ereduak funtzionatzen zuela ohartu ondoren, kontra-ofentsiba adostu zuten hiru alderdiek, patronalaren eta elite ekonomikoen eskutik. Baino kontra-erreforna hori erabat itxita iritsi da Batzar Nagusietara, Gipuzkoara egokitzeko edota hobekuntzak sartzeko aukerarik eman gabe.\nGaurkoa akordio horren ondorioa izan da. Gipuzkoako Batzar Nagusiak ikusle hutsak izan dira prozesu osoan, eta EH Bilduk horrelakorik ezin du onartu. Ezin da horrelako foru arau garrantzitsu bat onartu Gipuzkoan eztabaidatu gabe. EAJk, PPk eta PSEk, gainera, kontra-erreformaren ondorioak hausnartzeko eta leuntzeko batzorde berezi bat osatzea ez dute onartu. Prozesu osoa Gipuzkoatik oso urrun idatzitako gidoi baten eszenifikazioa izan da, Batzarren erabilpen onartezina egin da eta ez dituzte ezta formak ere zaindu.\nIzan ere, PPk, PSEk eta EAJk EAE mailan onartutako akordioak hitzez-hitz zioen "konpromisoa hartzen dugu erakunde eskudunetan - Batzar Nagusietan – ez dugula ekimenik bultzatuko edo babestuko, akordio honen bidez onartu diren irizpideak modifikatuko dituztenak". Akordioa itxita zegoen hasieratik, Gipuzkoarren bizkarrean, eta ez dute zirrikiturik utzi aldaketak sartzeko. Honen aurrean, EH Bilduko batzarkideek, salaketa moduan, batzordea utzi behar izan dute.\nEH Bilduren eredua "gehien daukanak ekarpen fiskal gehiago egin behar du" arauan oinarritzen da. Eta gure ereduaren ezartzearen ondorio nagusia izan zen Gipuzkoako elite ekonomikoak zergak ordaintzen hasi zirela, ordura arte elusio fiskalerako bide guztiak irekita izan ondoren. Gaur ikusitakoa, Gipuzkoako aberatsen, ADEGIren eta Batzar Nagusietan dituzten aliatuen (EAJ, PSE eta PP) erreakzioaren ondorioa izan da. Hala ere, EH Bilduk bere eredu fiskalaren alde egiten jarraituko du, progresiboagoa, justuagoa eta ekitatiboagoa delako, eta ez dugulako onartzen zerga gehienak langileen bizkarrean uztea, kontra-erreforma honetan nahi duten moduan.


Fanderia-Lartzabalen Oiartzun Ibaiaren ingurunea lehengoratzeko III. faseko obrak hasiko dira\nErrenteriako Udala onartu zuen, 2015eko abenduaren 2an, “Oiartzun ibaiaren inguruneko Ekintza-plana (Errenteria)”.\nURA, Uraren Euskal Agentziak, definitzen du Lartzabalgo eremua dela EAE barneko arroen eremuko Uholde Arrisku Handiko Eremua (UAHE), bere garaian aurretik egindako uholde arriskuen ebaluaziotik lortua.\nLarunbatean tailerrak Listorretan\nErrenteriako Udala, Gipuzkoako Foru Aldundia eta Gipuzkoako Parketxe Sarea Fundazioak elkarlanean egitarau berezia prestatu dute 2018ko udarako Aiako Harria Parke Naturalean (Natura 2000 Sarea) kokatutako Listorretako aisialekuan.\nListorretako natur eremua ezagutzera emateko eta balioztatzeko hainbat jarduera garatzen ari dira udaran zehar: gautxoriak askatzeko jarduera, narrasti eta anfibioak ezagutzeko irteera, etab. Larunbata honetan, abuztuak 4, antolatutako azken ekimena burutuko da: AITZBITARTEKO LEHEN GIZAKIAK, HISTORIAURREKO BIZIMODUA erakustaldi eta tailerrak Aizpitarteko Lagunak elkartearen eskutik.


Bidaiarien Thirassia eta Car Ferries\nThirassia bidaiarien eta auto-ferry txartela prezioak, ordutegiak, txartelak erreserbak eta Thirassia Anafi, Folegandros, iOS, Naxos, Paros, Santorini, Sikinos eta Syros bela informazioa.\nKonparatu erabilgarri Thirassia ferry txartela prezioak denbora errealean eta liburu merkeenak Thirassia autoa eta bidaiarien ferry eta Thirassia, Anafi, Folegandros, iOS, Naxos, Paros, Santorini, Sikinos eta Syros batetik Anek Ferry Lines ferryak online berehalako bela berrespena. Search pertsonalizatua\nTicket Prezioak eta Erreserbak Book Thirassia Ferry Sarrerak Anek Ferry Lines ferryak Thirassia Anafi, Folegandros, iOS, Naxos, Paros, Santorini, Sikinos eta Syros online bela eskuragarri ferry txartelaren prezioa merkeena gozatzeko batera.\nIkusten duzun prezioa prezioa ordaindu behar da. Ez daude ezkutuko extras edo sorpresa, hala nola, erregaiaren errekarguak edo erreserba tasak, eta ez dugu ezer Visa Electron txartela ordaintzeko kobratu aparteko. Prezioa aipatu dugu zure hautatutako Thirassia bidaiarien edo auto-ferry txartela, onboard ostatua eta ibilgailu mota guztiak ordaindu beharko da, eta hori benetan. a Thirassia ferry txartelaren prezioa lortzeko eta zure ferry txartela erreserbatu segurtasunez online mesedez, denbora errealean erabili, ferry erreserba ezkerreko formularioan orrian. Halaber, gai bat gehitzeko zaude hotel zure helmugara, edo beste inon, zure ferry txartela zure ferry txartela erreserba osatuz. Thirassia buruz gehiago\nThirassia turismoaren inbasioa izaten zen bezala bizitzeko modu bat cycladic herri tipikoa da. Hainbat koloretako etxe Tiny kokaleku txiki horiek izaera berezia ematen. Jende gutxi eta turista gutxiago kale estuak inguruan ibiltzeko eta zer da asko hemen calmness, tradizionala eta bizitza natural da. likidazioa nagusia Chora (edo Manolas) da, ez oso urruti, itsasoaren eta Korfos Ekialdeko parte hondartzan izango; Riva, kontrakoa besterik Oia Iparraldean eta mendebaldean Potamos at gainerakoak dira. Santorini ferryak Eguneko Thirassia joan. Athinios Port edo Ammoudi Port Oia itsasontzi bat taula dezakezu. Itsasontziak Riva nagusia portuan eta Korfos at gelditu. Bisitariak normalean esploratu Thirassia txangoa antolatu tour itsasontzi sumendi aktibo bidaia bat Nea Kameni at eta beroa Palea Kameni iturburuak barne hartzen ditu barnean.\nTokiko Roteta, usain, ur urdin argia hondartza ukitu bat, Oia eta basatia ikuspegi zoragarriak dira zer irla aukeratzen duten egun batzuk pasatzeko hemen horiek eskaini ahal.\nThirassia berez baketsua da, 'zapaldu denboran atzera' irla itxuraz turismo unscathed. Erritmoa motelagoa, Island errespetatzen da eta giroa ongi etorria da. Beraz duzun bat Santorini uhartean bisitatzen bada ez ahaztu Thirassia bisitatzea ere. Thirassia 150 iraunkorra egoiliar, bi portu txiki, garatu gabeko quaint herri gutxi batzuk eta ez 21 elizak baino gutxiago uharte txikietako! Bisitak lehorreratzen duzu Korfos portuan bada soilik dezakezu Manolas herritik sartzeko oinez edo asto. Manolas Thirassia hiriburua da eta labar goiko ikuspegi zoragarri bat Santorini eta beste uharte txiki-txiki komandoak. Manolas, txikietako Thirassia herri ederren guztiak bezala, ondo merezi dute aparteko. zuriztatu kaleak, koloretako etxeak txiki-txiki eta urdina domed elizak dezakezu benetan sentitzen garai pertsonaia xarmangarri. Iristen Riva nagusia portuan Athinios edo Ammoudi bada Potamos, Agrilia eta Manolas herri txikia lortu ahal izango duzu. Riva bera, sandy hondartza bat dauka eta da milaka Aghia Eirini (Saint Irene) eliza txiki bat da, horietatik batzuk esan Santorina bere izena du. Potamos herrian (potami ibaiaren hitz greziarra da) hartu zuen izena da amildegi bat eraiki delako. Etxe Potamos gehienak sumendi rock txertatutako eta itxura oso pintoreskoa. Agrilia Thirassia herri zaharrena eta handiena da eta berriro oso sumendi rock txertatutako etxe pintoresko. herrian Eisodia, Panagia elizaren dituen datak 1887 itzuli ditu aurkituko duzu. beste eliza txiki asko Thirassia uhartean daude arakatu. Eta zeure burua aurkituko duzu, irailaren 21st on uhartean bada ongietorria izango da Panagia Giatrissa (Ama Birjina) omenez tokiko festa joateko.\nThirassia da zer Santorini duela urte asko egin da. Ez dago ezer bakea eta lasaiak ondoan. Da, batez ere Santorini txangozaleen bisita, baina joan nahi izanez gero, egun batzuk azkar familiaren zati izango duzu. Kontutan apenas Thirassia Edozeinek mintzo ezer greziar baino beste. Best Thirassia Ferry Ticket Salneurria Bermatzeko\nBest Prezioa Bermatua - Beti eskaintzen dizugu gure txikiena eskuragarri Anek Ferry Lines bidaiari eta autoa ferryak txartelaren prezioa eta Thirassia. Ez daude ezkutuko extras edo sorpresa, hala nola, erregaiaren errekarguak edo erreserba tasak eta guk ere ez dugu ezer Visa Electron txartela ordaintzeko kobratu aparteko. Zure hautatutako Thirassia ferry txartela, onboard ostatua eta ibilgailu mota guztiak ordaindu beharko da, eta hori benetan!\nNekez ekitaldi berean, biak barne, Thirassia ferry txartela beste edozein tour operadorea gure onena prezioa beat edo itzulketa eskatzeko aukera eskaintzen dizu egingo dugu agintzen dugu liburuxka merkeagoak aurkituko dituzu. Thirassia autoa eta bidaiarien ferry sarrerak mesedez klikatu hemen. Bezeroarentzako Arreta, Telesalmenta & Gurekin harremanetan jarri ferryto.com At zuzeneko Thirassia ferry txartela prezioak lortzeko, erabilgarritasuna eta liburu autoa eta bidaiarien ferry Thirassia sarrerak eta gure eskuragarri txartelaren prezioa txikiena ikusteko gai zara. Ferryto.com munduko lineako handiena ferry txartel banaketa-sarearen 80 Europako ferry operadore nagusien Thirassia barne baino gehiago erreserbatu gaitasuna eskaintzen da, eta, Erresuma Batua, Frantzia, Espainia, Irlanda, Holanda, Ekialdeko Europa osoan 1,200 beste ferry ibilbide baino gehiago, mediterraneoa, Baltikoa eta Ipar Afrikan. Informazio gehiago lortzeko, erantzun maiz egiten diren galderak edo gurekin zuzenean harremanetan jar den klikatu hemen. Guri buruz


Mendimetroak - Agorregi, Orio\nIkastola, Iturraran,Agorregi, Orio, Ikastola\nAia, Orio eta Zarauzko lurraldeak ukitzen ditu. Aian: Pagoetako parke naturala (Iturraran Parketxea (XVIII. mendeko baserri batean dagoen interpretazio-zentroa), lorategi botanikoa, Agorregiko burdinola eta errotak. Handik Oriora: Oribazar hondartza eta Txurruka aterpetxea. Oriotik Zarautza: Talaimendi, Malla Harri eta dunak.\nIrteera Maria Etxetxiki kalean, Salbatore Mitxelena ikastolaren aurrean (1. arg.). Ikastolatik abiatu, trenbide azpitik pasatu, zebra-bidea igaro eta zuzen joango gara espaloitik, hura utzi gabe, Araba kalera iritsi arte. Eroski hipermerkatuaren ondotik pasatuko gara, herriko beilatokiraino. Beilatokiaren parean errepidea gurutzatu, eta zuzen ekingo diogu kaleari autobidearen gaineko zubitik igarotzeko. Zubia igaro ondoren, ezkerrera egin. Frantseskua baserrira iritsitakoan, asfaltozko bidean maldan gora joango gara zuzen 3 bat kilometroan, Irusta baserrira iritsi arte.\nIrusta baserrira iritsitakoan, eskuinaldera doan bidea hartuko dugu Aiara doan errepidera iritsi arte (2. arg.). Marra zuri-gorriari jarraitu.\nAiarako errepidera iritsitakoan, eskuinaldera hartu, eta, errepideari jarraituz (3. arg), Lukun atsedenlekura iritsiko gara (4. arg). Beste 100 bat metro errepidean gora eginez, Iturraran parketxera eramango gaituen bidexka hartuko dugu, autorik gabe, baso zoragarri batean barrena. (5. eta 6. arg).\nIturrarango parketxera eramango gaituen bidexka hartu (7. arg.).\nBidera iristean, ezkerraldera joan (8. arg.).\nIturrarango Lorategi Botanikoa Pagoetako Parketxearen ondoan dago, eta 25 hektarea ditu; horietatik 10 hektareatan bertako zuhaitzak daude, eta denera 5.200 taxon inguru, mundu guztiko landarediaren erakusleiho. Gehienak kanpoko zuhaitz eta zuhaixkak dira, baina badago arriskuan dauden Euskal Herriko landareen bilduma bat ere.\nBertako mikroklimari esker, mundu guztiko landareak landa daitezke, leku hotzetakoak zein epeletakoak.\nParketxera iritsi aurretik arreta jarri behar da Agorregira eramango gaituen bidexka aurkitzeko. Eskuinekoa hartu (9, 10, 11 eta 12. arg.).\nEskuinaldean irudian ikusten den langa aurkituko dugu; ireki eta pasa bertatik (33 eta 14. arg.).\nBerrehun bat metrotara bidegurutzean ezkerraldera joan (15. arg.). Laster izango dugu aurrez aurre Agorregi.\nAgorregiko burdinola eta errotak XVIII. mendeko instalazio hidraulikoari jarraituz zaharberritu zituen Gipuzkoako Foru Aldundiko Kultura Sailak, eta gaur egun martxan ikus daitezke.\nEuskal Herrian Erdi Aroaz geroztik erabili izan da ura energia sortzeko. Agirietan jasota dagoenez, garai hartakoa da Agorregiko burdinola, Laurgaingo jaurerrikoa; lehen datuak XV. mendekoak dira. Burdinola nagusia zen Agorregikoa, eta bertan lortutako burdina burdinola txikietara eramaten zen haietan lantzeko. Lanerako lehengaiak burdin harria, egur-ikatza eta erreketako ura ziren. Errotetan, berriz, gari- edo arto-alea xehatuz, irina lortzen zen.\nAgorregiren originaltasuna uraren aprobetxamendurako sisteman datza. XVIII. mendean egindako zaharberritze-lanetan antapara edo ur-deposituak zenbait altueratan mailakatu zituzten; hartara, ur bera behin eta berriz erabiltzeko aukera lortu zuten, eta ur-arazoak konpondu.\nAgorregiko burdinola (16 eta 17. arg.) (martxan ikusi nahi duenak galde bitza aurrez egunak eta ordutegiak).\nBide nagusitik jarraituko dugu Orio aldera. Bidean errotak ikusiko ditugu.\nBidea jarraitu Manterola baserriraino (18. arg.). Han txakurrak zaintzen dituzte; zaunkak entzungo dituzue.\nBurdinezko errotulu batek adierazten du Oriorako bidea (19 eta 20. arg.). Bide nagusia alde batera utzi eta eskuinaldera hartu, Errota Jatetxeraino (21 eta 22. arg.). Handik hurbil topatuko dugu Oriora doan errepidea.\nErrepidera iritsitakoan, ezkerraldera hartu (23. arg.). Trenbidea azpira iristean, ezkerrera doan bidexkan sartu, eta, errekaren ondotik, industrialdean barrena, Zarauzko Arraun Elkartearen lokalaren ondotik, Zarautz eta Orioarteko bidegurutzera iritsiko gara. Errepidea gurutzatu behar da ibaiaren aldera, baina, hori egiteko, Orio aldera joan, eskuinaldera, eta tren-geltokiko gaineko pasabidea erabiliko dugu errepidea gurutzatzeko. Gero, etorri garen aldera egingo dugu, espaloitik, Oribazarreraino.\nSeinalea jarraitu, eta, Oria ibai zoragarriaz gozatuaz, Oribazar hondartzara iritsiko gara (24 eta 25. arg.).\nOribazar hondartzara iritsitakoan, Txurruka aterpetxearen bukaeran, ezkerraldera hartuko dugu, Zarauzko goiko kanpinerantz (26. arg.).\nKanpin aldera bi bide daude; ezkerraldekoa hartu, Talaimendi eta Malla Harrira joateko (27. arg.).\nIñurritza biotopoan sartzen garen panela ikusiko dugu (28. arg.). Talaimendiko landazabaletik (belardietatik) pasako gara orain (29. arg.).\nTalaimendiko eremuan sartu gara. Laster bistaratuko dugu Malla Harri eta bertan berriturik dagoen zamalekua (30. arg.). Nahi izanez gero bertara eramango gaituen bidea hartuko dugu (31. arg.). Zamalekuaren gainetik pasatzen den bidea hartuko dugu. Itsasoaren gainean gaudela irudituko zaizue. Eraikina inguratuko dugu. Eraikin horretan jasotzen zuten Asteasutik garraiatutako minerala, eta bertatik kargatzen zituzten Malla Harriko irletara gerturatzen ziren ontziak, itsasoak laguntzen zuenean. Tartetxo bat hartu ondoren, etorritako bidetik itzuliko gara.\nBidean gora goazela, lehen bidegurutzean Zarautza jaisteko kostaldeko bidea hartuko dugu (eskuinera) (32. arg.) eta eskaileretatik jaitsiko gara (33 eta 34. arg.) Iñurritza errekak itsasoarekin bat egiten duen lekura (kanala deitua).\nKanalera iritsitakoan, hondartzako dunen gainetik doan egurrezko pasabidea hartuko dugu (35 eta 36. arg.).\nEgurrezko pasabidearen bukaeran, ezkerrera hartu (37. arg.), eta ezker-eskuin desbideratu gabe, N-634 errepidera iritsiko gara. Errepidea azpiko pasabidetik gurutzatu, eta, zuzen jarraituta, ikastolara iritsiko gara.


"Masifikazio turistikoak nazioartean anti-eredu bilakatu du Bartzelona"\nEkonomia > Turismoa > Turismo masiboa\nAndrés Antebi eta Claudio Milano Bartzelonako antropologoak Turismografías proiektuaren sortzaileak dira, Venezia, Lisboa, Costa Brava eta Mallorcako beste lau kiderekin batera. Proiektu horren bitartez, turistifikazioaren inguruan sortutako herri mugimendu eta borrokak datuz eta tresnaz hornitu nahi dituzte, eremu akademikoko mugak gaindituz. Gisa honetako proiektuak giltzarri izan dira Bartzelonan orain dela gutxi arte ukiezina zena ezbaian jartzeko: Denis Itxasoren hitzetan “urrezko arrautzen oiloa”, edo turismo eredua.\nAxier Lopez @axierL\n2017ko azaroaren 19a\nObservatori de la Vida Quotidiana-ko kidea da Andrés Antebi (ezkerrean) eta Claudio Milanok Observatori d’Antropologia del Conflicte Urbà taldean hartzen du parte. Turismografías proiektuan elkartu dira.\nTurismo globalak eragindako ondorioak eta herritarren erantzunak sintetizatzen saiatzen zarete.\nAndrés Antebi: Ezagunak ez diren eta ikerketa beharrezko duten kontuak argitara eramateko egiten dugu lan. Maila transnazionaleko lanak ere sintetizatzen ditugu; sarri, turismoaren gaia, lokalegiak diren ikuspegietatik bakarrik jorratzeko joera dago. Adibidez, Espainiako Estatuko boom-a, nagusiki azken hiru urtetako neurriz gaineko saturazio turistikoa, estuki lotuta dago beste helmuga turistiko batzuen gainbeherarekin –batik bat Afrika iparraldekoekin–, udaberri arabiarrekin eta zenbait herrialde musulmanekiko zabaldu den segurtasun-ezaren ustearekin. Ezin da aztertu zer gertatzen zaizun egungo turismo globalaren dominoaren argazki osoa kontuan hartu gabe.\nHiri eta turismo ereduen inguruko eztabaida erdigunera ekartzea lortu duzue Bartzelonan.\nA. Antebi: Hori orain dela zenbait urte pentsaezina zen, guztiz. Akademiaren, herri mugimenduen eta zenbait hedabideren artean osatutako idatzi gabeko aliantza oso lagungarria izan da galderak aldatzeko, mintzagai dugun frame-a eraldatzeko. Ez da kasualitatea azken inkestek diotena: bartzelonarren kezken artean turismoa lehen lekuan dago, langabeziaren gainetik. Hori oso esanguratsua da.\nEztabaida hori ez da Bartzelonan soilik piztu.\nClaudio Milano: Amsterdamen edo Berlinen turismo masiboaren aurkako diskurtsoak badaude ere, ez dago Europa hegoaldean (Bartzelona, Lisboa, Venezia…) bezain antolatuta eta egituratuta dagoen politizaziorik.\nA. Antebi: Lau edo bost urtetan, turismoaren industriaren ondorioei emandako erantzunen mapa sortu dugu, lehen existitzen ez zena. Oso urrun joan gabe, Donostia adibide paregabea da ulertzeko mugimendu hauek zergatik piztu diren hain azkar. Nahikoa izan da zenbait nodo eta ideia elkarlotzea, azalpen argia sortzeko erakargarritasun turistikoa bat-batean lortu duten hirien panoramari buruz; eta ulertzeko nola hori guztia lotuta dagoen espekulazio dinamikekin, gentrifikazioarekin, hiria eskaintzarik onena egiten duenari saltzearekin eta abar. Azken batean, turismo ereduaren bitartez oso erraz azal daiteke kapitalismo globalaren funtzionamendua.\nBus turistikoak geldiarazi dituzte hainbatetan Bartzelonako auzokideek protesta gisa. Argazkia: Eldiario.es\nBartzelonako eredua esportatzeko modukoa izatetik marra gorria izatera pasa da\nC. Milano: Ingeles hiztunen munduan asko erabiltzen dute overtourism kontzeptua. Eta hori islatzeko jartzen duten lehen adibidea Bartzelona da.\nA. Antebi: Morar en Lisboa taldeko jendeak halaxe dio Portugalgo hiriburuko zenbait auzotako gentrifikazioaren aurka egin duten kanpainaren lehen paragrafoetan: “Ez dugu beste Bartzelona bat izan nahi”. Hau biziki garrantzitsua da. Lehen Bartzelona imitatu beharreko eredua zen eta egun, masifikazio turistikoak anti-eredu bilakatu du nazioartean.\n“Bartzelonakoa eredu arrakastatsua da, publikoa eta pribatuaren arteko elkarlana oinarri, munduko hiri asko etorri zaigu bera kopiatzera”. Turisme de Barcelona partzuergoko presidente Joan Gaspart-en hitzak dira, munduko 125 hiritan barreiatutako 170 hotel kudeatu zituen pertsonarenak.\nA. Antebi: Bartzelona, gehienbat, izan da nazioarteko marketing eredu arrakastatsu bat. Kanpaina horiek antolatu dituzten pertsona berberek interes zuzenak izan dituzte negozioan. Eta industria global guztien antzera, askok etekin handiak lortu dituzte. Batez ere turismoaren inguruan sortutako azpiegitura handiak kontrolatzen dituen jendea da: garraioa, ostalaritza, sustapena eta beste gune estrategikoak. Ekonomia kapitalista orotan gailentzen den logikaren arabera eraiki dute: turismoarentzat lan egiten duten langile masa handien prekarizazio eta esplotazio progresiboa eraginez. Izan Bartzelonan ala izan Cancúneko hoteletan, guztietan berdin. Dirutza itzelak biltzen ari dira, baina aberastasunaren banaketa egunetik egunera are desorekatuagoa da.\nC. Milano: Ez da zalantzarik zein diren hemen aberastu direnak: hoteletako lobbyak. Horregatik hitz egin da hainbestetan “Salto Atlantikoaz”. Hotelen enpresa handi horiek, Sol Meliá eta Barceló kasu, 1980ko eta 1990eko hamarkadetan boom turistikoa baliatzeaz gain, 2000ko hamarkadan “dena barne” (“todo incluido” erabili du gaztelaniaz) eredua esportatzeari ekin zioten. Karibeko eta Brasilgo ipar-ekialdeko hotelen boom handia, Kataluniako eta Balearretako kapitalaren ekinez eragin zen nagusiki.\nKasu horietan guztietan ezinbestekoa izan da erakunde publikoen parte-hartze eta lankidetza aktiboa.\nA. Antebi: Turisme de Barcelona horixe bera da, industrialari, merkatari eta turismoaren sustatzaile nagusiak eta administrazio publikoa batzen dituen partzuergoa. Mahai baten bueltan beraiek nahi dutena egiten dute.\nC. Milano: Hori oso argi ikusi zen, adibidez, Ryanair Gironara ekarri zutenean. Erabateko aldaketa eragin zuen Kataluniako turismoaren geopolitika eta osaketan. Diru publikoaren laguntzari esker gertatu zen. Berdina gertatu zen Bartzelonako aireportura Vueling lobby handiaren etorreran. Instituzio publikoen bultzadagatik izan zen, eta horrek goitik behera eraldatu zuen Bartzelonako aireko garraioa.\nPoble Sec auzoa da Bartzelonako turismo masiboaren kalteak sufritu dituen auzoetako bat.\nInstituzio publikoek parte hartu badute ere, turismoak oso sektore iluna izaten jarraitzen du.\nA. Antebi: Orain artean elkarlan publiko-pribatu horrek eraiki eta idatzi izan du kontakizuna. Turismoaren inguruan dagoen informazio iturri ia bakarra delako Turisme de Barcelonak berak urtero argitaratzen duena. Opakotasun informatibo hori apurtu beharra dago; hedabideak, akademia eta herri mugimenduen artean presioa egin behar dugu. Bestela oso zaila izango da gertatzen ari denaren inguruko egiazko mapa osatzea.\nC. Milano: Azken datuen arabera, Bartzelonan lizentzia duten 9.606 pisu turistiko daude. Airbnb-k abuztuan 17.000 etxebizitza turistiko eskaintzen zituen. Ia bikoitza da, eta ez dugu ostatu-gau horien inguruko daturik. Bartzelonara heltzen den jende kopurua Veneziakoaren parekoa da: 30 milioi lagun baino gehiago. Baina gaua hemen pasatzen dutenen datuen arabera, 9-11 milioi baino ez dira. Datu falta handia dago. Europako hiri askotan errepikatzen den arazoa da datuak ezkutatzea.\n“Egungo turismo ereduaren defendatzaileak deszentralizazioaz, deskongestioaz eta desestazionalizazioaz mintzo dira orain. Horiek, argi eta zuzen esanda, gezur hutsak dira.\nArazoa hiriko beste zonalde eta urtaro batzuetara hedatzeko baino ez du balio”\nEztabaida piztu eta segituan “turismofobia” azaldu zen.\nA. Antebi: Lobbyek zuhurtziaz erabili duten tresna izan da, turistifikazioaren eta bere eragin negatiboen inguruko diskurtsoa zikintzeko. Oso kezkatuta daude ohiko eztabaida-markoa mugitu delako. Garai batean Espainiako monarkiarekin gertatu zenaren antzekoa da, artean ematen zuen ezin zela erregeaz gaizki hitz egin. Turismofobia izan da uda honetan arrakasta handiena lortu duen saiakera horietako bat. Lortu dute hitz bitxi hori eztabaidaren erdian jartzea eta jendea nahastu dute, turismoaren masifikazioaren ondorio negatiboei egindako kritikak nolabaiteko xenofobia edo turistarekiko erdeinuarekin lotuz. Azken hilabetetan jarrera defentsiboa hartzera behartu gaituzte. Baina arrakastak ez du luze joko, oso erraza baita haien negozioaren arrakalak berriz eztabaidagai jartzea.\nC. Milano: Gure diskurtsoaren kontrapuntu gisara, egungo turismo ereduaren defendatzaileak deszentralizazioaz, deskongestioaz eta desestazionalizazioaz mintzo dira orain. Horiek, argi eta zuzen esanda, gezur hutsak dira. Arazoa hiriko beste zonalde eta urtaro batzuetara hedatzeko baino ez du balio. Ez du ezer ere aldatzen.\nBatzuk desazkunde turistikoaz mintzo dira. Posible al da?\nC. Milano: Bai. Eragile batzuk oso neurri zentzuzkoak plazaratzen ari dira, gauzatzeko batere zailak ez direnak. Adibidez, hiria turistikoki sustatzeko diru publiko gehiago ez xahutzea, hiria bera bakarrik saltzen delako.\nTurismo lizentziak kudeatzeko udal araudia ere hobetu daiteke. Gaur egun ez dira Ciutat Vella auzoan lizentzia gehiago ematen, baina bai Eixample, Gracia edo Sants-en. Hori metastasia da. Aldatu beharra dago.\nMetro koadroaren prezioak berriz ere 4.000 euroko langa gainditu du, 2008tik ez zen horrelakorik gertatzen. Hau da, berriro burbuila batean sartuta gaude. Eta zer gertatzen da Bartzelonako portuarekin? Gurutzaontzi bat heltzen den aldiro, hirira 20.000 auto gehiago sartzen dira. Eta portuaren kontseiluetan ez dago herritarren inolako partaidetzarik.\n"Bartzelona ez dago salgai" auzokideek erabili duten leloetako bat izan da.\nHau da, negozioa jarri behar da jo puntuan?\nA. Antebi: Bai. Etekinak birbanatzeko eta turismotik aberastu diren enpresa handiek orain arte gozatu duten barra libreari mugak jartzeko neurriak behar ditugu. Bide horretan egindako ekarpenak irrigarri uzten saiatzen dira, esanez: “Zer egingo duzue, autobusei ordain-sariak jarri, aireportuko etorrerak mugatu, Ciutat Bella hesitu?”. Bada, ez. Jendea helburu duten neurri hertsatzaileez ez gara ari.\n“Desazkundearen bidetik” –komatxo askorekin– hemen onartutako lehen neurria turismo-tasa izan zen: hotelean pasatutako gau bakoitzeko euro bat ordaintzea. Turisme de Barcelona partzuergoa haserre bizian jarri zen, eta lortu zuten tasarekin irabazitako diru guztia Bartzelonako sustapen turistikoan inbertitzea. Hau da, haientzat dirua biltzeko beste bide bat irekitzea lortu zuten eta, aldi berean, jasangarritasunaren alde zerbait egiten ari zirela irudikatzea.\nEstrategia horiek dira borrokatu beharrekoak. Datozen urteetan lobby horiek aho betean arituko dira turismo jasangarriaz berbetan, enpresa handiek ekonomia berdearekin egin duten bezalaxe.\nC. Milano: Airbnb, Uber eta antzekoak, hastapenetan, turismoaren etekinak birbanatzeko aukeratzat hartu ziren, eta azkenerako, ezkutuko ekonomia direla agerian utzi dute. Beste zerbait bilakatu dira, “plataformaren kapitalismoa” deitu genezake.\nNola ikusi duzue Ada Colauren Udal Gobernuaren zeregina gai honetan?\nA. Antebi: Garaipenen bat lortu dute eta hori aitortu behar zaie. Jarrera irmoa erakutsi dute Airbnb-ren gehiegikerien aurka. Baina beren politikaren beste arlo askotan gertatu bezala, keinuetan oinarritutako politikatik harago ez dira joan. Oso nekeza zaie egiatan lotesleak diren erabakiak hartzea. Eredu oso bat eraldatzeak denbora behar du eta Udal Gobernuari presio sozial handiagoa egitea, eta, paradoxikoki, agintean daudenak presio sozialaren lubakitik datoz.\nKataluniako prozesu independentistak ekarpen positiborik eragin al diezaioke turismo ereduaren inguruko eztabaidari?\nA. Antebi: Nik, printzipioz, ez dut uste erraz elkarlotzeko moduko kontuak direnik. Baina fokua zabaltzen badugu eta Katalunian bizitzen ari garena 78ko erregimena inpugnatzeko saiakera gisa hartuz gero, eta “tardofrankismoa” turismoaren ideologiaren bueltan eraiki zenez, orduan bai, kontakizunaren barrunbetan zenbait aldaketa gerta liteke. Halere, horrelakorik ikusteke dago. Oraindik partida jokatzeko dago. Prozesu honen gidaritzan Kataluniako eskuin “convergentea” dago. Eta, hain zuzen, haiek izan dira egun ezbaian jartzen ari garen turismo ereduaren sustatzaile eta babesle nagusiak.\nKanal hauetan artxibatua: Turismo masiboa | Etxebizitza eskubidea | Bartzelona | Turismoa\nTurismo masiboa kanaletik interesatuko zaizu...


Xilaba 2016 : Sustrai Colina txapeldun !\ndimanche 13 novembre 2016 à 2:14 - Mis à jour le mardi 15 novembre 2016 à 17:01 Par Oihana Larzabal, France Bleu Pays Basque\nSustrai Colina a remporté la finale du championnat du Pays Basque nord de bertsu ce samedi à Bayonne.\nSustrai Colina, champion d'improvisation versifiée du Pays Basque nord © Radio France - Oihana Larzabal\nSustrai Colina-k berriz jantzi du Xilabako finalaren txapela.\n2014-eko Xilabako finala irabazi eta gero, berriz ere garaile atera da Sustrai Colina larunbat huntan Baionako Lauga gelan, Amets Arzallus-ekin ari izan eta buruz buruka 1 620 bertsozaleen aintzinean.\n"Hesi lasterketa bat izan da" — Sustrai Colina\nSustrai Colina-ren azken agurra\nAhetzeko Mattin bertsolariari omenez, Panpili Treku bere semeak dio eman txapela eta makila Sustrai Colina-ri.\nAurtengo Xilabako 6 finalistak © Radio France - Oihana Larzabal\nXilaba finalaren bilduma\n1- Sustrai Colina (1008 punttu)\n2- Amets Arzallus (998 punttu)\n3- Maddalen Arzallus (581 punttu)\n4- Odei Barroso (576.5 punttu) + Txato saria\n5- Miren Artetxe (571 punttu)\n6- Xumai Murua (537.5 punttu)\nCulture – Loisirs Larceveau : une nouvelle structure pour développer le théâtre en euskara